open-index/open-wikipedia-markdown huggingface dataset:
ભોંઆમલી

બારમાસી ઔષધિય વનસ્પતિ **ભોંઆમલી** કે **ભોંઆંબલી** (***Phyllanthus niruri***) આયુર્વેદમાં **ભૂમિઅમલકી** તરીકે ઓળખાય છે. અંગ્રેજીમાં તે સામાન્ય નામે "સ્ટોનબ્રેકર" (**Stonebreaker**) કે "સીડ અંડર લિફ" (**Seed-Under-Leaf**)ના નામે ઓળખાય છે. અન્ય ભાષાઓમાં **Chanca Piedra** (સ્પેનીસ.), **Quebra Pedra** (પોર્ટુગીઝ.), જેવા નામે પ્રસિદ્ધ છે. તે ઉપરાંત સ્થાનિક રીતે **dukong anak**, **dukong-dukong anak**, **amin buah**, **rami buah**, **turi hutan**, **bhuiaonla**, **Meniran** (Indonesia), ** കീഴാനെല്ലി** (મલયાલમ) અને கீழாநெல்லி / **Keela Nelli** (તમિલ),  **Nela Nelli** (કન્નડ) અને **Nela Usiri** (તેલુગુ) તરીકે પણ ઓળખાય છે. આ છોડ ઉષ્ણકટિબંધીય વિસ્તારોમાં લગભગ બધે જ મળી આવે છે. ખાસ કરીને સમુદ્રકાંઠાના વિસ્તારોમાં વધુ મળે છે. આ છોડ ’સ્પર્જ’ (spurge), ખાટા રસવાળી એક પ્રકારનો છોડ,નો સંબંધી છે, જે Phyllanthaceae કુટુંબની Phyllanthus|leafflower શ્રેણીનો સભ્ય છે.

ગુજરાતમાં લગભગ તમામ વિસ્તારોમાં આ છોડ મળી આવે છે. ખાસ કરીને ખેતરોના શેઢા પર ઉગેલા ઘાસમાં અને ચરીયાણોમાં કે જ્યાં બારેમાસ પાણી મળી રહેતું હોય તેવા બાગ બગીચાઓમાં આ છોડ મળી આવે છે. છોડ સ્વાદમાં કડવો અને કંઈક અંશે ખટાશવાળો હોય છે.

## વિકાસ
આ છોડ ૫૦ થી ૭૦ સેન્ટીમીટર ઊંચો, બારમાસી, આમલીના આકાર, પ્રકાર અને રંગ, આછા લીલા રંગના પર્ણ ધરાવતો હોય છે. તેમાં પીળાશ પડતાં લીલા અને ક્યારેક ક્યારેક રતાશ પડતાં રંગના ફૂલ આવે છે. તેના પર્ણદંડ પર, પર્ણની પાછળની બાજુએ, લીલા, રાયના દાણાથી થોડા મોટા પણ દેખાવે આમળાં જેવા ફળ હોય છે. દેખાવે આમલીના છોડવા જેવો જ લાગતો આ છોડ પર્ણની પાછળ આવેલા આ લીલા, ટચૂકડા ફળને કારણે સહેલાઈથી ઓળખાઈ જાય છે.

## પરંપરાગત ઔષધ
**ભોંઆમલી** ભારતીય આયુર્વેદમાં એક મહત્વની વનસ્પતિ છે. જે ખાસ કરીને પેટ, પેશાબની પ્રણાલી, યકૃત કે પિત્તાશય (liver), મૂત્રપિંડ (kidney), બરોળ (spleen)ના રોગોપચાર માટે મહત્વ ધરાવે છે.  આ વનસ્પતિ બ્રાઝિલ અને પેરુમાં તથાકથિતપણે પથરી (kidney stones)ના ઔષધિય ઉપચારમાં પણ વપરાય છે. શરીર પર થતા મસા (Wart)ની સારવાર માટે પણ આ છોડનો રસ ઘણો અસરકારક ગણવામાં આવે છે. મુખ્યત્વે પિત્તનાશક અને રોગપ્રતિકારક શક્તિ વધારતા ગુણ આ ઔષધીય છોડમાં મનાય છે. કમળા જેવા રોગના ઉપચારમાં પણ આ છોડ વપરાતો જણાય છે.

## પાશ્ચાત્ય ઔષધ
ભોંઆમલીનો તટસ્થ, ક્લિનિકલ અભ્યાસ દર્શાવે છે કે તે પેશાબમાં ચૂનાના ક્ષાર (કૅલ્સિયમ-calcium)નું પ્રમાણ ઘટાડે છે.. તે પછીનો ૧૫૦ દર્દીઓ પર, ૬ માસ સુધી થયેલો અભ્યાસ દર્શાવે છે કે આ છોડનો રસ પથરી રચાવાની ક્રિયાને ઘટાડે છે. ટૂંકમાં આ છોડનો રસ, કોઈપણ આડ અસર કર્યા વગર, પથરી જેવા રોગના આગોતરા ઉપચારમાં ફાયદાકારક જણાયો છે. લિથોટ્રપ્સી જેવા આધૂનિક ઉપચાર બાદ પણ સહાયક સારવારરૂપે આ છોડનો રસ અસરકારક જણાયો છે., જો કે, હજુ સુધી આ વનસ્પતિ કે તેના રસના ઉપચારથી મોજુદ પથરીનો નાશ થાય છે કે કેમ તે વિશે કોઈ પ્રમાણિત અભ્યાસ થયાનું નોંધાયું નથી. 

## સંદર્ભો
## બાહ્ય કડીઓ
*ભોંઆમલી (*Phyllanthus niruri*): એક ઉપયોગી ઔષધીય ઘાસ
*ઔષધીય ઉપયોગ
*ઊષ્ણકટીબંધીય વનસ્પતિઓની યાદી (ડૅટાબેઝ)
*

શ્રેણી:વનસ્પતિ
શ્રેણી:વનસ્પતિશાસ્ત્ર‎
શ્રેણી:આયુર્વેદિક ઓસડિયાં
શ્રેણી:ઔષધીય વનસ્પતિ
મઠિયા

thumbnail|તળેલા મઠિયાં

**મઠિયા** કે **મઠિયાં** એ ગુજરાત રાજ્યના લોકોને પ્રિય વાનગી છે, જે મઠના લોટમાંથી તેલમાં તળીને બનાવવામાં આવે છે. દિવાળીના તહેવારમાં બધા ગુજરાતી લોકો પોતાના ઘરે મઠિયા બનાવે છે. આ ઉપરાંત પણ લોકો દરરોજ બેથી વધુ વખત પીવાતી ચા સાથેના નાસ્તા તરીકે લેવાતા સુકા ફરસાણ તરીકે પણ મઠિયાનો ઉપયોગ કરે છે.

## મઠિયા બનાવવાની રીતો 
### રીત ૧ 
* સામગ્રી: 
અડધો કિલો મઠની દાળનો બારીક લોટ, ૧૦૦ ગ્રામ ઘઉંનો ઝીણો લોટ, ૧ મોટો ચમચો તલ, ૧ નાની ચમચી અજમો, મીઠું, મરચું, ૧ વાટકી સાકર (ખાંડ), તેલનું મોણ ૨ મોટા ચમચા, અડધી વાટકી તળવા માટે તેલ. 

* રીત: 
સાકર અને અડધી વાડકી પાણી નાખી ગેસ પર મૂકી હલાવવું. સાકર ચોંટે નહીં તેનું ધ્યાન રાખો. ૧૦ મિનિટ પછી (એક તારી ચાસણી) જેવું થાય એટલે નીચે ઉતારી ઠંડું થવા દેવું. એક થાળીમાં બન્ને લોટ, મોણ, મીઠું, મરચું, તલ, અજમો નાખી અલકોલા ગરમ સાકરવાળા પાણીથી લોટ બાંધવો. લોટ કઠણ બાંધવો. ત્યાર બાદ તેને લોખંડના દસ્તાથી ખાંડવો. સરસ એકસરખો થઈ જાય પછી તેને મસળીને વીંટાવાળી તેલવાળો હાથ કરીને છરીથી ગુલ્લા કરવા. ત્યાર બાદ તેને પાતળી પૂરી જેવા વણી લેવા અથવા તો કિચન પ્રેસમાં સહેજ તેલ લગાડી દાબીને પૂરી જેવા બનાવી લેવા. બધા તૈયાર થાય એટલે તળી લો. મઠિયાં ફૂલવા જરૂરી છે. પીળાચટાં અને ગળચટાં મઠિયા કડક પણ થવાં જોઈએ.

### રીત ૨ 
* સામગ્રી:
મઠ દાળનો લોટ, અડદ દાળનો લોટ, ખાંડ, મીઠુ, અજમો, મરચું.

* રીત:
૫૦૦ ગ્રામ લોટ દીઠ ૧૦-ગ્રામ (બે ચમચી) તેલનું મોણ નાંખવું. લોટ પુરીના લોટ જેવો સાધારણ કઠણ બાંધવો. મઠીયા વણતી વખતે ચોખાના લોટનો અટામણ તરીકે ઉપયોગ કરવો. બાંધેલા બધાં લોટનાં પહેલા મઠિયા વણી લઈ સાદડી પર નાંખવા. વણાઈ ગયા બાદ તરત તળવાનું શરૂ કરવું.

શ્રેણી:વાનગી
શ્રેણી:ફરસાણ
શ્રેણી:ગુજરાતી વાનગી
શ્રેણી:ગુજરાતી ભોજન
અવતડીયા મોટા (તા.જુનાગઢ)

**અવતડીયા મોટા** ભારત દેશનાં પશ્ચિમી ભાગમાં સ્થિત ગુજરાત રાજ્યના જુનાગઢ જિલ્લાના જુનાગઢ તાલુકામાં આવેલું ગામ છે. અવતડીયા મોટા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:જૂનાગઢ તાલુકો
બકરી ઈદ

**ઈદ ઉલ જુહા (બકર ઈદ)** વધુ ખુશી, વિશેષ પ્રાર્થનાઓ અને અભિવાદન કરવાનો તહેવાર છે અને આ મુસ્લિમ તહેવાર પર ભેટ આપવામાં આવે છે. ઈદ-ઉલ-જુહા, જુહા અથવા દુહાનો અર્થ અરબીમાં કુરબાની થાય છે. એટલે ઇદુલ જુહાનો અર્થ કુરબાનીનો તહેવાર થાય છે.

ઈસ્લામી માન્યતા મુજબ, ઈબ્રાહીમની પરિક્ષા લેવા માટે અલ્લાહે તેણે પોતાના પુત્રની કુરબાની આપવાનો હુકમ આપ્યો. તેથી મક્કાની નજીક મીનાના પહાડ પર ઈસ્લાઈલને વેદી પર ચઢાવતા પહેલા તેણે પોતાની આંખ પર પટ્ટી બાંધી લીધી. જ્યારે તેણે પોતાનુ કામ પુરૂ કર્યા પછી પટ્ટી હટાવી તો તેણે પોતાના પુત્રને સામે જીવતો ઉભો જોયો. વેદી પર કપાયેલ બકરીનુ બચ્ચુ પડ્યુ હતુ. આ તહેવાર ત્રણે દિવસોમાંથી એક દિવસ, પ્રત્યેક એવા મુસલમાન દ્વારા જેની પાસે ૬૧ર ગ્રામ કે તેનાથી વધુ ચાંદી છે, બકરો, ઘેંટુ અથવા કોઈપણ ચારપગવાળા પશુને કુર્બાન કરવામાં આવે છે. આ અલ્લાહ અને તેના હુકમ પ્રત્યે શ્રધ્ધાનુ પ્રતિક છે. ઈદની નમાઝ પછી કુરબાનીનુ ગોશ્ત વહેંચવામાં આવે છે અને સાથે બેસીની ખાવામાં આવે છે.

ભારત અને વિશ્વમાં પરંપરાગત મજહબ અને ઉલ્લાસની સાથે ઉજવવામાં આવે છે. આને અરબી ભાષામાં ઈદ-ઉલ-જુહા અને ભારતીય ઉપ મહદ્વીપમાં ઉર્દૂમાં બકરી-ઈદ કહેવામાં આવે છે.

શ્રેણી:ઇસ્લામ
શ્રેણી:તહેવાર
ભેંસાણ, જૂનાગઢ જિલ્લો

**ભેંસાણ** ભારત દેશના પશ્ચિમ ભાગમાં આવેલા ગુજરાત રાજ્યના જૂનાગઢ જિલ્લાના ભેંસાણ તાલુકાનું નગર અને તાલુકાનું મુખ્ય મથક છે.

## ઇતિહાસ 
લોકવાયકા મુજબ આ નગર નાનું નેસ હતું. કેટલાક રાજપૂતોને અહીં તેમની ખોવાયેલી ભેંસો મળી આવી હતી અને તેમણે આ સ્થળે વસવાટ કરવાનું શરૂ કર્યું અને ભેંસ પરથી આ સ્થળનું નામ ભેંસાણ પડ્યું હતું.

૧૮૩૦ના દાયકામાં હમીર મેહરે નગર પર આક્રમણ કર્યું હતું. ભેંસાણ નજીક ટીંબડી પર મળેલ તામ્રપત્ર આ સ્થળનું નામ ભાસંત હતું તેવું દર્શાવે છે, જે કદાચ ભેંસાણનું પ્રાચીન નામ હશે.

બ્રિટિશ શાસન સમયે તે મહાલનું મુખ્ય મથક હતું અને વહીવટદાર તેમજ પ્રથમ દરજ્જાના જજ અહીં રહેતા હતા.

## ભૂગોળ 
ભેંસાણ જિલ્લા મથક જુનાગઢથી પૂર્વ દિશામાં ૩૪ કિ.મી. દૂર ઉબેણ નદીના કાંઠા પર પર ઉબેણીયા ટીંબા તરીકે ઓળખાતા ઉંચાણ વાળા વિસ્તારમાં આવેલું છે (જે ગામથી  દૂર છે).

## વસ્તી 
ભેંસાણની વસ્તી ૧૮૭૨માં મુખ્યત્વે વાણિયા, બ્રાહ્મણ, લોહાણા અને કણબી જ્ઞાતિઓ અને ૩૦૨૯ વ્યક્તિઓની હતી. ૧૮૭૮-૭૯માં પડેલા દુષ્કાળને કારણે ૧૮૮૧માં વસ્તી ઘટીને ૧૬૩૧ વ્યક્તિઓની થઇ ગઇ હતી.

૨૦૧૧ની વસ્તી ગણતરી પ્રમાણે ભેંસાણની વસ્તી ૧૧,૩૫૮ વ્યક્તિઓની છે.

## અર્થતંત્ર 
ભેંસાણ તાલુકાનું કપાસ ઉત્તમ કક્ષાનું ગણાય છે.

## જોવાલાયક સ્થળો 
દેવીદાસ નામના સ્થાનિક અહીં વસતા હતા, જે તેમની ચમત્કારિક અને દૈવી શક્તિઓને કારણે સત્ય દેવીદાસ તરીકે ઓળખાય છે. તેમની સમાધિ ભેંસાણથી ઇશાન ખૂણે  દૂર આવેલી છે. અષાઢ સુદ બીજના દિવસે અહીં મેળો ભરાય છે અને સાધુઓ લોકોને અન્ન વહેંચે છે. અહીંના પવિત્ર સ્થળે કુષ્ઠરોગનું નિવારણ થાય છે એવું કહેવાય છે, જેથી ઘણાં લોકો આ સ્થળની મુલાકાત લે છે.

## સંદર્ભ 
 આ લેખ હવે પબ્લિક ડોમેનમાં પ્રકાશિત પ્રકાશન  માંથી લખાણ ધરાવે છે.

શ્રેણી:ભેંસાણ તાલુકો
ખ્રિસ્તી ધર્મ

thumbnail|ઈશુ ખ્રિસ્ત
**ખ્રિસ્તી ધર્મ** દુનિયામાં સૌથી વધુ પાળવામાં આવતો ધર્મ છે જે મૂળ યહૂદી ધર્મમાંથી ઉતરી આવેલો છે. આ ધર્મ ઈસુ ખ્રિસ્ત પર કેન્દ્રિત છે.

## પરિચય
* ખ્રિસ્તી ધર્મનો અર્થ દયા, કરુણા અને પ્રેમ છે.
* સ્થાપક : ઈસુ ખ્રિસ્ત
* ઉદ્ગમસ્થાન : જેરુસલેમ (ઇઝરાયેલ)
* ધર્મ ગ્રંથ : બાઈબલ
* દેવ : ઇશ્વર
* ધર્મગુરુ : પોપ
* ધર્મ ચિન્હ : વધસ્તંભ
* ધર્મ સ્થાન : દેવળ (ચર્ચ)
* મુખ્ય પંથો: પ્રોટેસ્ટંટ, રોમન કેથોલિક
* મુખ્ય સિદ્ધાંત : પ્રેમ, ભાતૃભાવ.

શ્રેણી:ખ્રિસ્તી ધર્મ
ભારતના રાજ્ય પક્ષીઓની યાદી

આ લેખ **ભારતના રાજ્ય પક્ષીઓની યાદી** છે.

## રાજ્યો 
## કેન્દ્રશાસિત પ્રદેશો 
## આ પણ જુઓ 
* ભારતના રાજ્ય ફૂલોની યાદી‎
* ભારતના રાજ્ય પ્રાણીઓની યાદી
* ભારતના રાજ્ય વૃક્ષોની યાદી‎
* ભારતીય રાજ્યોના પ્રતિકો
* ભારતમાં સત્તાવાર દરજ્જો ધરાવતી ભાષાઓ

## સંદર્ભ
## બાહ્ય કડીઓ
* Indian state birds
* Official flora and fauna of various states in India *On Biodiversity of India wiki*

શ્રેણી:પક્ષી
ભારતના રાજ્ય પ્રાણીઓની યાદી

આ **ભારતના રાજ્ય પ્રાણીઓની યાદી** દર્શાવે છે.

ભારતમાં આ પ્રાણીઓ પર લુપ્ત થવાનો ખતરો છે.

## આ પણ જુઓ 
* ભારતના રાજ્ય ફૂલોની યાદી‎
* ભારતના રાજ્ય પક્ષીઓની યાદી
* ભારતના રાજ્ય વૃક્ષોની યાદી‎
* ભારતીય રાજ્યોના પ્રતિકો
* ભારતમાં સત્તાવાર દરજ્જો ધરાવતી ભાષાઓ

## સંદર્ભ 
## બાહ્ય કડીઓ 
* ભારતીય રાજ્ય પ્રાણીઓ
ભારતમાં સત્તાવાર દરજ્જો ધરાવતી ભાષાઓ

**ભારતમાં સત્તાવાર દરજ્જો ધરાવતી ભાષાઓની યાદી** નીચેનાં કોષ્ટકમાં મે ૨૦૦૭ના રોજ આઠમી અનુસૂચિ મુજબ આપેલ છે.

## આ પણ જુઓ
* ભારતના રાજ્ય પક્ષીઓની યાદી
* ભારતના રાજ્ય વૃક્ષોની યાદી‎
* ભારતના રાજ્ય પ્રાણીઓની યાદી
* ભારતીય રાજ્યોના પ્રતિકો
* ભારતના રાજ્ય ફુલોની યાદી‎

## સંદર્ભ
ભારતના રાજ્ય ફૂલોની યાદી

આ **ભારતના રાજ્યના ફૂલોની યાદી** છે.

## આ પણ જુઓ
*ભારતના રાજ્ય પ્રાણીઓની યાદી‎
*ભારતના રાજ્ય પક્ષીઓની યાદી
*ભારતના રાજ્ય વૃક્ષોની યાદી‎
*ભારતીય રાજ્યોના પ્રતિકો
*ભારતમાં સત્તાવાર દરજ્જો ધરાવતી ભાષાઓ

## સંદર્ભ
## બાહ્ય કડીઓ
*Complete Reference for Indian flower collection
*Complete Indian flower collection 
*Indian state flowers
*Official flora and fauna of various states in India *On Biodiversity of India wiki*
ઝાલાવાડ હવાઈમથક

**ઝાલાવાડ હવાઇમથક** એક પ્રસ્તાવિત હવાઈમથક છે, જે ભારતના મહાન સ્વાતંત્ર્ય સેનાની સરદારસિંહ રાણાના નામ પરથી **સરદારસિંહ રાણા હવાઇમથક** તરીકે ઓળખાશે, જેઓ સુરેન્દ્રનગરના હતા અને ફ્રાંસના પેરિસમાં રહેતા હતા. આ હવાઇમથક સુરેન્દ્રનગરમાં નહીં પરંતુ સુરેન્દ્રનગરના શહેરી વિસ્તારો વઢવાણ અને મુલચંદની વચ્ચે બાંધવામાં આવશે. આ હવાઇમથક ભવિષ્યમાં સુરેન્દ્રનગરની મ્યુનિસિપાલટીને મ્યુનિસિપલ કોર્પોરેશનમાં તબદીલ કર્યા પછી બાંધવામાં આવશે.

## બાહ્ય કડીઓ 
* 
* 
* 

શ્રેણી:ગુજરાતનાં હવાઈમથકો
મહેસાણા હવાઈમથક

**મહેસાણા હવાઇમથક** એ ગુજરાત રાજ્યના મહેસાણા જિલ્લામાં આવેલ નાગરિક ઉડ્ડયન તાલિમી મથક છે. આનો ઉપયોગ અનિશ્ચિત કામગીરી માટે કરવામાં આવે છે. 

ગુજરાત સરકાર અને ખાનગી કંપની *અમદાવાદ એવિએશન એન્ડ એરોનોટિક્સ લિમીટેડ*(AAA Ltd) દ્વારા એક ત્યજીત હવાઇક્ષેત્ર જાહેર-ખાનગી ભાગીદારીના ધોરણે ૨૦૦૭માં વિકસાવવામાં આવેલી, ગુજરાતમાં પ્રથમ વાર આવા પ્રકારની ભાગીદારી કરવામાં આવેલી. ભારતીય હવાઇ દળ અને ડીજીસીએના સહયોગથી ૬૪ એકરના હવાઇમથકનું નિર્માણ કરવામાં આવેલુ. આ હવાઇમથકનું ઉદ્ઘાટન ગુજરાતના મુખ્યમંત્રી નરેન્દ્ર મોદી દ્વારા કરવામાં આવેલું. AAA Ltdએ તેની તાલીમી પ્રવૃતિઓ ૨૦૦૭માં મહેસાણામાં ખસેડી એ પહેલા અમદાવાદમાં સરદાર વલ્લભભાઈ પટેલ આતંરરાષ્ટ્રીય હવાઇ મથક ખાતે કરવામાં આવતી હતી. 

આ હવાઇમથક તેના માલિક અને મહેસાણા મ્યુનિસિપાલટી વચ્ચેના મતભેદનું કેન્દ્ર હતું. મ્યુનિસિપાલટી એ ૨૦૧૦માં ટેક્ષના બિનચુકવણીને કારણે બે વખત સુવિધાને સીલ કરી હતી. જો કે AAA Ltd એ વારંવાર જણાવ્યુ હતુ કે તે ટેક્ષ માટે લાયક નથી. ગુજરાત હાઇકોર્ટના ચુકાદા પછી સુવિધા ફરીથી ખોલવામાં આવી હતી.

## સંદર્ભ 
શ્રેણી:મહેસાણા
શ્રેણી:ગુજરાતનાં હવાઈમથકો
ભારતીય રાજ્યોના પ્રતિકો

ભારતના ૨૮ રાજ્યો અને ૭ કેન્દ્ર શાસિતપ્રદેશો પોતાના પ્રતિકો ધરાવે છે.

## રાજ્યો 
## કેન્દ્ર શાસિત પ્રદેશો 
મોટા ભાગના કેન્દ્ર શાસિત પ્રદેશો હજુ ભારતના પ્રતીકો ફેરફાર કરીને ઉપયોગ કરે છે.

## આ પણ જુઓ 
* ભારતના રાજ્ય પક્ષીઓની યાદી
* ભારતના રાજ્ય વૃક્ષોની યાદી‎
* ભારતના રાજ્ય પ્રાણીઓની યાદી
* ભારતમાં સત્તાવાર દરજ્જો ધરાવતી ભાષાઓ

## બાહ્ય કડીઓ 
* ઈન્ડિયા એટ નેશનલ આર્મસ એન્ડ એમ્બલેમ્સ

શ્રેણી: ભારતના રાષ્ટ્રીય ચિન્હો
ભાઈબીજ

**ભાઈબીજ** એ કારતક સુદ બીજના દિવસે આવતો હિંદુ પંચાગના વિક્રમ સંવત મુજબ વર્ષના પહેલા મહિનાનો બીજો દિવસ છે, જ્યારે શક સંવત મુજબ વર્ષના આઠમાં મહિનાનો બીજો દિવસ છે. આ દિવસે બહેનો પોતાના ભાઈના લાંબા આયુષ્ય અને સુખભર્યા જીવન માટે પ્રાર્થના કરે છે અને ભાઈ બહેનને ભેટ આપે છે. ગુજરાતમાં આ દિવસ બહેન ભાઈને પોતાને ઘેર ભોજન માટે આમંત્રણ પાઠવી ઉજવાતો હોય છે.

ભાઈબીજનો તહેવાર ગુજરાત, મહારાષ્ટ્ર, હરિયાણા, ગોઆ, પશ્ચિમ બંગાળ, કર્ણાટક માં વધારે લોકપ્રિય છે. પૌરાણિક કથા મુજબ, યમુનાને યમની બહેન માનવામાં આવે છે. અને આ દિવસે યમરાજા બહેન યમુનાને ત્યાં ભોજન માટે ગયા હતા એવી માન્યતા છે ત્યારથી જ આ પર્વ મનાય છે.

## પરિચય
ભાઈબીજ એક એવો તહેવાર છે જેમાં સુગંધ છે ભાઈ-બહેનના મીઠા સંબંધોની. આ એ તહેવાર છે જે પ્રતિક છે કર્તવ્ય અને મંગલકામનાનુ. અને આ માન્યતા છે જેણે કેટલાય સંબંધોને અતૂટ બંધનોમાં બાંધી મૂક્યા છે. ભાઈની સલામતી માટે અને લાંબા આયુષ્ય માટે જાણે કેટલા વર્ષોથી આ તહેવાર બહેનો મનાવતી આવી છે. ધર્મ, ભાષા અને બંધનોથી અલગ ભાઈબીજ તહેવાર કોઈનો બંધક હોય તો તે ફક્ત ભાવનાઓનો અને ભાઈ-બહેનની પવિત્ર જોડીનો.

આજે ભાઈબીજ એટલે કે યમ દ્રિતીયા, આજના દિવસે યમરાજે પોતાની બહેન યમીને ઘરે ભોજન કરેલુ અને બે વરદાન આપ્યા હતા. એક તો દર વર્ષે આજના દિવસે દરેક ભાઈ પોતાની બહેનને ઘરે જમવા જશે અને ભાઈ બહેનને ભેટ આપશે. બીજુ વરદાન એ આપ્યું હતુ કે આજના દિવસે કોઈપણ ભાઈનું અપમૃત્યુ નહી થાય. જે ભાઇઓ ભાઇબીજના દિવસે પોતાની બહેનને ત્યા જમશે તે નરકનુ બારણું નહીં જુએ.
ભાઇ રોગી હોય્,અથવા તો બહેનના ઘરે જવાનુ ના બને તો આ ભાઇબીજની વાર્તાનું સ્મરણ કરનારને પણ ભોજન કર્યા જેટલુ જ ફળ મળે છે. એવી માન્યતા રહેલી છે. 

આ દિવસે બહેન ભાઈને પોતાના ઘેર જમવા બોલાવે છે. ભાઈ બહેનના ઘરે જમવા જાય છે. આગળના દિવસોમાં ગળ્યુ બહુ ખાધુ હોવાથી આ દિવસે ખીચડી, કઢી, શાક, રોટલા,મીઠાઈ વગેરેનું ખૂબ મહત્વ છે. 

આ દિવસે બહેન પોતાના ભાઈને મનગમતી રસોઈ બનાવીને ભાઈને એ અહેસાસ કરાવે છે કે આજે પણ બહેનને ભાઈ પ્રત્યે એટલો જ પ્રેમ છે અને ભાઈ પણ બહેનના પ્રેમને સમજી તેને ખુશ કરવા તેને પસંદ આવે તેવી ભેટ આપે છે. ભેટ ની કીંમત​ મહત્વની નથી હોતી, મહત્વનું તો હોય છે એક ભાઈનું બહેનના ઘરે આગમન. બહેન તો પિયર અવાર-નવાર જતી હોય છે. પણ ભાઈનું પરીવાર સહિત જવું એવુ તો કોઈ પ્રસંગ હોય ત્યારે જ બને છે. આમ પણ લોકોની માન્યતા કે દીકરીના ઘરે વધુ ન જવાય, ન ખવાય વગેરેને કારણે પણ પિયરિયાઓ કારણ વગર જવાનું ટાળતા હોય છે. આ ધાર્મિક પરંપરાને કારણે બહેન હકથી ભાઈને પોતાની ઘરે જમવા બોલાવી શકે છે. 

રક્ષાબંધનના દિવસે દરેક બહેનને ભાઈને ઘરે જવાનો અધિકાર મળે છે અને ભાઈબીજના દિવસે ભાઈને બહેનની ઘરે જવાનો. આ બંધનની વચ્ચે આ બે તહેવારો દરમિયાન કોઈ પણ વિધ્ન આવી શકતુ નથી. એવી માન્યતા છે. ભાઈ-બહેનંનું સરખું જ મહત્વ, કોઈને અન્યાય નહી. આવા તહેવારોને કારણે જ તો ભાઈ-બહેનનો પ્રેમ વધુ મજબૂત બનતો જાય છે.

## સંદર્ભ
અક્ષય પાત્ર ફાઉન્ડેશન

**અક્ષય પાત્ર ફાઉન્ડેશન**, ભારત ની એક  બિનસરકારી સંસ્થા છે જે દેશ ના ૭ રાજ્યો માં ૬૫૦૦ સ્કૂલો માં લગભગ ૧૩ લાખ છાત્રોને નિ:શુલ્ક મધ્યાહન ભોજન ઉપ્લબ્ધ કરે છે. આ સંસ્થા નું નામ ડિસેમ્બર , ૨૦૦૯ માં લિમ્કા બુક ઓફ રેકોર્ડ માં અંકિત થયું છે તથા સામાજિક ક્ષેત્રે ઉલ્લેખનીય યોગદાન માટે સીએનબીસી એ સમ્માનિત કરેલ છે.આ એક બિન નફાકીય સંસ્થા છે.જે આંધ્રપ્રદેશ, અસમ, છત્તીસગઢ, ગુજરાત, કર્ણાટક, ઓડિસા, રાજસ્થાન, તામિલનાડુ, તેલંગાણા અને ઉત્તરપ્રદેશમાં કાર્યરત છે. મુખ્ય કાર્યાલય: બેંગ્લોર

## સંસ્થાપ્ના અને ઉદ્દેશ્ય
એક સમયની વાત છે. કલકત્તાના માયાપુર ગામે ભક્તિવેદાંત સ્વામી પ્રભુપાદ પોતાની બારીમાંથી બહાર જોઈ રહ્યા હતા. તેમને જોયું કે બહાર અમુક બાળકો શેરીના કુતરાઓ સાથે ખોરાક માટે ઝપાઝપી કરી રહ્યા હતા. આ કરુણ દ્રશ્ય જોઈને તેમનું મન વિચલિત થઈ ગયું. તેમણે વિચાર્યું કે આજુબાજુના 10 માઈલ સુધી કોઈ પણ ભૂખ્યું ના જવું જોઈએ. આ વિચારે અક્ષયપાત્રનો પાયો નાખ્યો. તેમને નક્કી કર્યું કે કોઈ પણ વિદ્યાર્થી ભૂખને લીધે શાળાકીય શિક્ષણથી વંચિત ના રહેવો જોઈએ

સંસ્થાનો મુખ્ય ઉદ્દેશ્ય વિદ્યાર્થીની શાળામાં વધુ હાજરી, સારું શારીરિક સ્વાસ્થ અને અભ્યાસમાં માનસિક રીતે પણ વિકાસમાં મદદ કરે તેવો પોષ્ટિક ખોરાક ઉપલબ્ધ કરાવવાનો હતો. સૌથી મોટી મુશ્કેલી રસોઈ માટેના વાસણોની અછત, ભોજન પેક કરવાની અને તૈયાર થયેલા ભોજનને શાળાએ પહોંચાડવા માટેના વાહનની અછતની હતી.

મોહનદાસ પાઇ અને અભય જૈન નામના બે સેવાભાવી લોકો આ સમયે મદદે આવ્યા. મોહનદાસ પાઇએ શાળાએ ભોજન પહોંચાડવા માટે વાહન ની વ્યવસ્થા કરી આપી અને અભય જૈન એ આ સદકાર્ય માટે લોકફાળો અને દાન એકઠું કર્યું.

જયારે જૂન ૨૦૦૦માં કેન્દ્ર સરકાર દ્વારા મધ્યાહન ભોજન યોજના અમલમાં આવી તો અક્ષયપાત્ર સંસ્થાએ સરકાર સાથે ભાગીદારી કરીને સરકારી શાળાઓમાં ભોજન બનાવીને વિતરણ કરવાની વ્યવસ્થા શરૂ કરી. સંસ્થાએ બેંગલુરુ, કર્ણાટકની ૫ સરકારી શાળાનાં ૧૫૦૦ વિદ્યાર્થીઓને ભોજન આપવાથી આ કાર્યની શરૂઆત કરી. હાલ આ સંસ્થા 2017 ની આંકડાકીય માહિતી અનુસાર ૧૨ રાજ્યોની ૧૪,૧૭૩ શાળાના ૧૭ લાખ બાળકોને ભોજન આપવાનું કાર્ય કરી રહી છે

આમ જનતા અને સરકારની ભાગીદારીનાં (public-private partnership) રૂપે આ સંસ્થાએ એક ભગીરથ કાર્યની શરુઆત કરી. જેના મુખ્ય હેતુઓ નીચે મુજબ હતા

* શાળાના વિર્ધાથીઓની ભૂખના પ્રશ્નનું નિવારણ
* વિધાર્થીઓની હાજરીનું પ્રમાણ વધારવું
* શાળામાં નામાંકનનું પ્રમાણ વધારવું
* વિવિધ જાતીઓમાં સામાજિકતાનો વિકાસ કરવો
* કુપોષણની સમસ્યા દૂર કરવી
* સ્ત્રી સશક્તિકરણ

## પુરસ્કારો
અક્ષયપાત્રને અનેક રાષ્ટ્રીય તેમજ આંતરરાષ્ટ્રીય પુરસ્કારો અને પ્રશસ્તિપત્રો મળેલા છે. જે નીચે મુજબ છે.

* LASSIB SOCIETY દ્વારા સામાજિક જવાબદારી અંગેનો માનદ પુરસ્કાર
* public relation council of india(prci) દ્વારા ગોલ્ડન એવોર્ડ
* ફૂડ સેફટી માટેનો CII NATIONAL AWARD વર્ષ 2013

## વ્યાપ
અક્ષયપાત્ર સંસ્થા દ્વારા દરરોજ ૧૨ રાજ્યોના ૩૬ જેટલાં જુદા જુદા વિસ્તારના ૧૭,૧૨,૪૬૦ જેટલા બાળકોને ભોજન પૂરું પાડવામાં આવે છે. જેના માટે ૩૪ સ્થળોએ મદયસ્થ (કેન્દ્રીયકૃત) રસોડાઓ ઉપલબ્ધ છે. જ્યારે ભૌગોલિક વિષમતાઓના કારણે ૨ રાજ્યોમાં હંગામી રસોડાઓ ઉભા કરવામાં આવ્યા છે

## બાહ્ય કડીઓ 
* Official Website
* https://www.iskconbangalore.org/akshayapatra 
* http://www.harekrishnamandir.org/
* http://paniit2009.org/program/speakers/madhu-pandit-das 
* http://www.bbc.co.uk/worldservice/programmes/outlook/news/story/2007/07/070718_das_india.shtml
* http://jivahimsa.com/2009/04/24/visit-to-akshaya-patra/ 
શ્રેણી: સમાજ સેવા
શ્રેણી:અશાસકીય સંસ્થા
લાભપાંચમ

**લાભપાંચમ** વિક્રમ સંવતના કારતક માસના પાંચમા દિવસે એટલે કે કારતક સુદ પાંચમના દિવસે મનાવવામા આવે છે.

ગુજરાતમાં દુકાનદારો દિવાળીની રજાઓમાં બંધ કરેલા વ્યવસાયનું મુહર્ત આ લાભપાંચમના દિવસે કરે છે.

## સંદર્ભ 
શ્રેણી:હિંદુ તહેવારો
એમપી

**એમપી**નો સંદર્ભ નીચેના લેખ સાથે હોઈ શકે છે:

* સંસદ સભ્ય - મેમ્બર ઓફ પાર્લામેન્ટ (અંગ્રેજીમાં). વધુ વિગતો માટે જુઓ: ભારતીય સંસદ 
* મધ્ય પ્રદેશ - ભારતનું એક રાજ્ય.

શ્રેણી:સંદિગ્ધ શીર્ષક વાળાં પાનાં
હાઈડ્રોજન

[250px|thumb|[આવર્ત કોષ્ટક માં હાઈડ્રોજન]]
thumb|238x238px|હાઇડ્રોજન સ્પેક્ટ્રમ પરીક્ષણ
**હાઈડ્રોજન** (અંગ્રેજી: Hydrogen, ગુજરાતી: ઉદકજન) તત્વ આવર્ત કોષ્ટકનો મહત્વનો વાયુ છે. આ વાયુ જલજન તરીકે પણ ક્યારેક ઓળખાય છે. હાઈડ્રોજનની આણ્વીક સંખ્યા ૧ છે. સામાન્ય તાપમાને હાઈડ્રોજન રંગવિહીન, ગંધનિહીન, અધાત્વીક, અત્યંત જ્વલનશીલ વાયુ છે. હાઈડ્રોજન સૌથી હલકો તથા બ્રહ્માંડમાં સૌથી વધુ મળી આવતો વાયુ છે. સામાન્ય કક્ષાના તારાઓ મોટાભાગે પ્લાઝમા રૂપમાં હાઈડ્રોજનના બનેલા હોય છે.  તે ઈલેક્ટ્રોન દાતા છે. સરળતાથી ઈલેક્ટ્રોન ગુમાવી શકે છે. હેલોજન વાયુ (ફ્લોરિન, ક્લોરીન, બ્રોમીન, આયોડીન, એસ્ટેટિન જેવા વાયુ) સાથે હાઇડ્રોજન *હાઇડ્રોજન બંધ* બનાવે છે. હાઇડ્રોજનના સંયોજનમાં પાણીને ' સાર્વભૌમિક દ્રાવક' કહે છે.

﻿હાઇડ્રોજનના શોધક હેન્રી કેવન્ડિશ હતા.

હાઈડ્રોજન એમોનીયા બનાવવામાં વપરાય છે. હાઈડ્રોજનનો ઊપયોગ વૈકલ્પિક ઇંધણ તથા હાલમાં ફ્યુઅલ સેલથી ચાલતી ગાડીઓ માં પ્રચલીત બન્યો છે.

﻿

શ્રેણી:રસાયણવિજ્ઞાન
શ્રેણી:રાસાયણિક તત્વો
ભારતીય જનતા પાર્ટી

**ભાજપ** અથવા  **ભાજપા** એટલે કે **ભારતીય જનતા પક્ષ** ભારત દેશ તેમ જ ગુજરાત રાજ્યનો મહત્વનો રાજકીય પક્ષ છે.

## ઇતિહાસ
* ૧૯૫૧ : શ્યામાપ્રસાદ મુખર્જીએ ભારતીય જનસંઘની સ્થાપના કરી.
* ૧૯૭૭ : ભારતીય જનસંઘ જનતા પાર્ટીમાં વિલિન થયું. જનતા પાર્ટીએ સામાન્ય ચૂંટણીમાં કોંગ્રેસને હાર આપી, મોરારજી દેસાઈની આગેવાની હેઠળ સરકાર બનાવી.
* ૧૯૮૦ : જનતા પાટીમાં શામેલ જનસંઘના સભ્યોએ અટલ બિહારી વાજપેયીનાં નેતૃત્વ હેઠળ ભાજપની રચના કરી.
* ૧૯૮૪ : લોક સભાની ચૂંટણીમાં પ્રથમ વખત પક્ષ તરીકે લડેલા ભાજપને બે બેઠક મળી.
* ૧૯૮૯ : ચુંટણીમાં કુલ ૮૮ બેઠક મેળવી પક્ષ રાષ્ટ્રીય ફલક પર ઉભરી આવ્યો, જનતા દળ ગઠબંધન સરકારને સમર્થન આપ્યું.
* ૧૯૯૦ : રામજન્મ ભૂમિ આંદોલનમાં લાલકૃષ્ણ અડવાણીને જેલ, ભાજપે સરકારને સમર્થન પાછું ખેંચી લીધું.
* ૧૯૯૬ : ચુંટણી પરિણામોમાં ભાજપ સૌથી મોટા પક્ષ તરીકે ઉભરી આવ્યો, વાજપેયી વડાપ્રધાન બન્યા પરંતુ કાળક્રમે ૨૭૧ સાંસદોનું સમર્થન ન મળતાં અંતે રાજીનામું આપ્યું.
* ૧૯૯૮ : ફરી એક વખત ભાજપની આગેવાની હેઠળ સાથી પક્ષો સાથે બનાવેલા દળ એનડીએને બહુમતી મળી, ચૂંટણીમાં ૩૦૨ બેઠકો મળી અને લોકસભાના કાર્યકાળ દરમ્યાન ભાજપનું શાસન રહ્યું.
* ૨૦૦૪ : એનડીએને ૧૩૬ જેટલી બેઠકો મળી. ભાજપ વિપક્ષમાં.
* ૨૦૦૯ : એનડીએનો જુવાળ ઘટ્યો અને ૧૧૮ જ બેઠકો મેળવી શક્યું.
* ૨૦૧૪ : ૨૦૧૪ની ચૂંટણીમાં એનડીએ જંગી બહુમતી સાથે સત્તા પર.
* ૨૦૧૯ : ૨૦૧૯ની લોક સભાની ચૂંટણીમાં એનડીએ ફરીથી જંગી બહુમતી સાથે સત્તા પર.

## લોકસભાની ચૂંટણીમાં દેખાવ 
## સંદર્ભ
શ્રેણી:ભારતીય રાજકારણ
શ્રેણી:ભારતના રાજકીય પક્ષો
સ્ક્રિલ્લેક્સ

સની જોન મૂર (જન્મ: જાન્યુઆરી ૧૫, ૧૯૮૮), સ્ક્રિલ્લેક્સના નામે પ્રખ્યાત, અમેરિકી સંગીતકાર, ગાયક અને ગીતકાર છે.

શ્રેણી:અમેરિકન વ્યક્તિત્વ
શ્રેણી:૧૯૮૮માં જન્મ
પઢિયાર

**પઢિયાર** અથવા **પ્રતિહાર** અથવા **પરિહાર** અથવા **પડિહાર** ભારતની એક રાજપૂત જ્ઞાતિ છે, જેમના પૂર્વજોને અગ્નિવંશી ગણવામાં આવે છે.

## સંદર્ભ 
શ્રેણી:રાજપૂત કુળો
પોન્ટી ચઢ્ઢા

**પોન્ટી ચઢ્ઢા** (૧૯૫૭-૧૭ નવેમ્બર ,૨૦૧૨) ઉત્તર પ્રદેશ ભારતમાં દારૂનો સમ્રાટ હતો, જેનુ મૂળ નામ ગુરદીપસિંઘ ચઢ્ઢા હતુ. ચઢ્ઢાએ બહુ પ્રસિધ્ધી મેળવી હતી અને તેના દારૂના વ્યવસાયને ઉત્તર ભારતના ૩ રાજ્યો ઉત્તર પ્રદેશ, પંજાબ, નવી દિલ્હીમાં વિસ્તાર્યો હતો. તે તેના ભાઈઓ હરદીપ અને રાજીન્દર સાથે વેવ ઇન્ક કંપનીની સહ માલિકી ધરાવતો હતો. તેનું મૃત્યુ ૨૦૧૨માં તેના પોતાના છત્તરપુર સ્થિત ફાર્મહાઉસ ખાતે થયેલા હિંસક ગોળીબારમાં થયુ હતુ.

## પ્રારંભિક જીવન
ચઢ્ઢાના પરિવારે ભારતના ભાગલા સમયે પાકિસ્તાન થી મોરાદાબાદ તરફ સ્થાળાંતર કર્યુ હતુ. તે તેના પિતા સાથે પોતાના વતનમાં દારૂની દુકાનની બાજુમાં ચવાણુ (એક પ્રકારનો નાસ્તો) વેચતો હતો. તેના પિતા, કુલવંત સિઘ ચઢ્ઢાને દારૂની દુકાન ચલાવવાનું લાઇસન્સ મળી જતા તેમણે નોંધપાત્ર નફો મેળવ્યો. ઘણા સુત્રો ચઢ્ઢાના હાથ બાળપણમાં વીજ કરંટ લાગવાના કારણે અસમર્થ હોવાનુ સ્પષ્ટ કરે છે. તેમણે તેમના પુત્રના લગ્ન દિલ્હીના અગ્રણી કુટુંબ સાથે કર્યા હોઇ પોન્ટી ચઢ્ઢા તે કુટુંબ સાથે પણ ઘરાબો ધરાવે છે.

## સંદર્ભ
શ્રેણી:શીખ ધર્મના અનુયાયીઓ
શ્રેણી:૨૦૧૨માં મૃત્યુ
શ્રેણી:૧૯૫૭માં જન્મ
ખર

ખર એક રાક્ષસ નુ નામ છે. તે રાકા નામની રાક્ષસી નો પૂત્ર હતો.પરન્તુ તે રાવણ નો સાવકો ભાઈ હતો, કારણ કે રાવણ ના પિતા વિશ્રવા જ ખર ના પિતા હતા. ખર ની પાસે ૧૪૦૦૦ રાક્ષસો નુ સૈન્ય હતુ.

શુર્પણખાના આદેશ ને આધિન તે દંડકારણ્ય ના જંગલ મા રહેતો હતો. જે ખર નુ જન્મ સ્થળ તરિકે પણ 
પ્રસિદ્ધિ હતુ.જ્યારે રામ,લક્ષ્મણ,અને સીતા આવ્યા ત્યારે શુર્પણખા પણ ત્યા આવી હતી. 
રામ સાથે લગ્ન કરવાની વાત કરતાં લક્ષ્મણે તેના નાક-કાન કાપી લીધા અને ભયંકર અપમાન કર્યુ.
શુર્પણખા તે ખર ની સાવકી બહેન હતી.તેનો બદલો લેવા માટે ખર પોતાના ૧૪૦૦૦ રાક્ષસો સાથે ત્યા આવ્યો . 
રામે ૧૪૦૦૦ રાક્ષસો નો વધ કરી નખ્યો તે જોય ને ખરે પોતાના ભાઈ દૂષણ ને મોકલ્યો . રામે દૂષણ નો પણ નાશ કર્યો.
દૂષણ નો વધ થયેલો જોય ને ખર પોતે રામ સાથે યુદ્ધ કરવા ગયો અને રામ ને હાથે મરણ ને શરણે થયો.
પ્રાચી દેસાઈ

**પ્રાચી દેસાઈ** (જન્મ ૧૨ સપ્ટેમ્બર ૧૯૮૮) એક ભારતીય ફિલ્મ અને ટેલિવિઝન અભિનેત્રી છે.

## પ્રારંભિક જીવન 
પ્રાચી નો જન્મ સુરતમાં થયો હતો.

## કારકિર્દી 
### ટેલિવિઝન (૨૦૦૬-૨૦૦૮)
પ્રાચીએ હિન્દી ટીવી ધારવાહિક કસમ સે થી કારકિર્દીની શરૂઆત કરી હતી અને તેના અભિનયથી પ્રસિદ્ધ થઇ હતી.

### ફિલ્મ અને સફળતા (૨૦૦૮-હયાત)
## અન્ય કાર્ય
### ઇન્ડૉર્સમેન્ટ્સ
 વ્યાપાર મેગેઝિન ની રજૂઆતને અંતે સંજય દત્ત અને અમિતાભ બચ્ચન સાથે.]]

## ટેલિવિઝન
## ફિલ્મોગ્રાફી
## પુરસ્કારો અને નામાંકનો
## સંદર્ભો 
## બાહ્ય કડીઓ 
* પ્રાચી દેસાઈ ટ્વીટર ખાતું 
* 

શ્રેણી:જીવિત લોકો
શ્રેણી:બોલીવુડ
શ્રેણી:કલા
શ્રેણી:૧૯૮૮માં જન્મ
શ્રેણી:ભારતીય અભિનેત્રી
લેડી ગાગા

**સ્ટેફની જોએન એનજેલીના જર્મોનોટ** (જન્મ: માર્ચ ૨૮, ૧૯૮૬), **લેડી ગાગ**ાના નામે ખ્યાતનામ, અમેરિકી ગાયિકા અને ગીતકાર છે.

શ્રેણી:પોપ ગાયક
શ્રેણી:અંગ્રેજી ભાષાના ગાયકો
શ્રેણી:૧૯૮૬માં જન્મ
શ્રેણી:અમેરિકન વ્યક્તિત્વ
ચારોળી (સુકોમેવો)

**ચારોળી** અથવા ચારોલી, અંગ્રેજી ભાષામાં Buchanania lanzan, હિન્દી ભાષામાં चारोली કે चिरौन्जी, મરાઠી ભાષામાં चारोळी તરીકે ઓળખાય છે. હિન્દી ભાષામાં પયાર કે પયાલ નામથી ઓળખાતા વૃક્ષના ફળમાં રહેલા બીજના કડક પડમાં રહેલ ચપટા, થોડા પોચા દાણા હોય છે, જે ખાવામાં ખુબ જ સ્વાદિષ્ટ હોય છે. સ્વાદમાં જરાતરા બદામ જેવી ચારોળીનો ઉપયોગ ભારતીય પકવાનોં, મિઠાઇ તેમ જ ખીર ઇત્યાદિમાં સુકામેવા તરીકે કરવામાં આવે છે. આનું ઉત્પાદન સમગ્ર ભારતમાં, મુખ્યત્વે ઉત્તર-પશ્ચિમ ભારતમાં, થાય છે. 

શ્રેણી:સુકોમેવો
અમદાવાદ મ્યુનિસિપલ કોર્પોરેશન

**અમદાવાદ મ્યુનિસિપલ કોર્પોરેશન** કે **એએમસી (AMC)**ની સ્થાપના બોમ્બે પ્રોવિઝનલ કોર્પોરશન એક્ટ, ૧૯૪૯ હેઠળ જુલાઈ,૧૯૫૦ના રોજ સ્થાપના કરવામાં આવી હતી. જે અમદાવાદ શહેરના નાગરિક માળખાકીય અને વહીવટી વ્યવસ્થાપન માટે જવાબદાર છે.

## ઉદેશ
"પ્રતિભાવશીલ સ્થાનિક સરકારનું નિર્માણ જે તેના નાગરિકોને વાઇબ્રન્ટ, ઉત્પાદક, સુસંવાદી, ટકાઉ તથા પર્યાવરણીય મૈત્રીપૂર્ણ, સ્વચ્છ અને જીવવા યોગ્ય ગુણવત્તાયુક્ત જીવન પૂરું પાડી શકે."

## સેવાઓ
બોમ્બે પ્રોવિઝનલ મ્યુનિસિપલ કોર્પોરેશનની ૬૩મી અને ૬૬મી કલમ મુજબ, એ.એમ.સી. ચોક્કસ ફરજીયાત અને વિવેકાધીન સેવાઓ પૂરી પાડવા માટે જવાબદાર છે.

### ફરજીયાત સેવાઓ
### વિવેકાધીન સેવાઓ
## સિધ્ધિઓ
## વહીવટ વ્યવસ્થાપન
કોર્પોરેશન ગુજરાત સરકાર દ્વારા નિયુક્ત મ્યુનિસિપલ કમિશનર, એક આઈ.એ.એસ. અધિકારી દ્વારા ચલાવવામાં આવે છે.વહીવટી હેતુઓ માટે શહેર ૭ ઝોન- મધ્ય, પૂર્વ, પશ્ચિમ, ઉત્તર, દક્ષિણ, ઉત્તર પશ્ચિમ અને દક્ષીણ પશ્ચિમ માં વહેંચાયેલું છે. દરેક વોર્ડ ૩ કોર્પોરેટર દ્વારા રજૂ થાય છે. કોર્પોરેટરની પસંદગી અને સત્તા એક ચૂંટણી દ્વારા કરવામાં આવે છે. મેયર પક્ષના સૌથી મોટા વડા હોય છે.

## પૂર્વવૃતાંત અને સુધારાઓ
સરકારની શહેરી સેવા આપવાની કાર્યક્ષમતા નાગરિકના વિશ્વાસ પરથી સાબિત થાય છે.વર્ષો સુધી અમદાવાદ મ્યુનિસિપલ કોર્પોરેશને વૃદ્ધિ પડકારોનો અસરકારક સામનો કર્યો છે અને રાષ્ટ્રીય સરેરાશ કરતાં ઊંચી કક્ષાએ શહેરી સેવાઓ નોંધપાત્ર રીતે પૂરી પાડવામાં ત દેશમાં ટોચની સર્વિસ પ્રોવાઇડર્સ છે.પાણી પુરવઠો, ઘન કચરો સંગ્રહ અને ગટર માં કવરેજ સ્તર રાષ્ટ્રીય સરેરાશથીપણ ઉપર છે.તાજેતરના ભૂતકાળમાં શહેર પરિવહન, અતિક્રમણને દૂર અને સ્વચ્છતા પર પ્રભાવશાળી સુધારાઓ જળવાઇ રહ્યા છે.ભૂતકાળમાં કોઈપણ તુલનાત્મક સમયગાળામાં વધુ ઘન કચરો એકત્રિત થયો છે.અમદાવાદ મ્યુનિસિપલ કોર્પોરેશનની સેવા તેના ઊંચી ગુણવત્તાના શાસનને રજુ કરે છે,જે દેશમાં અન્ય મ્યુનિસિપલ કોર્પોરેશનો માટે બેન્ચમાર્ક છે.

## આ પણ જુઓ
*અમદાવાદ બીઆરટીએસ
*અમદાવાદ શહેરી વિકાસ સત્તા મંડળ

## સંદર્ભ 
## બાહ્ય કડીઓ
* અમદાવાદ મ્યુનિસિપલ કોર્પોરશનની અધિકૃત વેબસાઈટ 
* 

શ્રેણી:અમદાવાદની સ્થાનિક સ્વરાજ્ય સંસ્થા
શ્રેણી:અમદાવાદ
ડેડમાઉસ

જોએલ થોમસ ઝિમ્મરમેન (જન્મ: જાન્યુઆરી ૫, ૧૯૮૧), ડેડમાઉસ તરીકે વિખ્યાત, કેનેડિઅન સંગીતકાર અને ડીજે છે.

શ્રેણી:સંગીતકાર
શ્રેણી:૧૯૮૧માં જન્મ
અમદાવાદ શહેરી વિકાસ સત્તા મંડળ

**અમદાવાદ શહેરી વિકાસ સત્તા મંડળ** કે **ઔડા(AUDA)** એ ભારત દેશના ગુજરાત રાજ્યના મહત્વના શહેર અમદાવાદના ઉપનગરીય વિસ્તારોમાં બુનિયાદી રચનાઓના બાંધકામ અને વિકાસકાર્યની દેખરેખ માટે જવાબદાર સ્થાનિક સ્વરાજ્યની સંસ્થા છે. ઔડાનું કાર્યાલય અમદાવાદમાં આશ્રમ રોડ પર ઉસ્માનપુરા ખાતે આવેલ છે.ઔડાનું કાર્યક્ષેત્ર નીચે પ્રમાણે છે.

* ૧૫૦ જેટલી અમદાવાદ શહેરની આસપાસની ગ્રામ-પંચાયતો
* ૯ જેટલા અમદાવાદ શહેરની આસપાસ આવેલા મ્યુનિકોર્પોરેશણ તળે આવતા વિસ્તાર
* ગાંધીનગર અને આજુબાજુના ગામડાઓ
* બોપલ, છત્રાલ વગેરે વિસ્તાર

## બાહ્ય કડીઓ
* અમદાવાદ શહેરી વિકાસ સત્તા મંડળની અધિકૃત વેબસાઈટ 

## આ પણ જુઓ
*અમદાવાદ
*અમદાવાદ મ્યુનિસિપલ કોર્પોરેશન
*અમદાવાદ બીઆરટીએસ

## સંદર્ભ
શ્રેણી:અમદાવાદની સ્થાનિક સ્વરાજ્ય સંસ્થા
ઇસ પ્યાર કો ક્યા નામ દું?

ઇસ પ્યાર કો ક્યા નામ દું?()
સ્ટાર પ્લસ પર પ્રસારીત થનારી દૈનિક ધારાવાહીક છે.આ ધારાવાહીક ની શરુઆત ૬ જૂન ,૨૦૧૧ ના રોજ થઇ હતી.આ ધારાવાહીકે શરુઆતથી જ ભારતીય સામાન્ય મનોરંજન ચેનલ પર પ્રસારીત થતી ટોપ ટેન  દૈનિક ધારાવાહીકોમાં પ્રથમ ક્રમ જાળવી રાખ્યો છે.તદઉપરાંત,ધારાવાહીક વિશ્વમાં આંતરરાષ્ટ્રીય ચાહકોનો વિશાળ વર્ગ ધરાવે છે.ધારાવાહીકના પ્રમુખ અભિનેતા બરૂન સોબ્તીના અણધાર્યા ચાલ્યા જવાથી ધારાવાહીક ૩૦ નવેમ્બર ૨૦૧૨ ના રોજ પુર્ણ કરી દેવામાં આવી હતી.

## પ્લોટ
## સંદર્ભ
કલ્પના (કંપની)

કલ્પના (કંપની)

કલ્પના ૧૯૮૦ થી ૧૯૯૦ ની વચ્ચે સીલીકોન વેલી સ્થિત કમ્પ્યુટર નેટવર્કીંગ માટેના સાધનોનું ઉત્પાદન કરતી કંપની હતી. કલ્પના ને ઇથરનેટ સ્વીચીંગના જનેતા તરીકે ઓળખવામાં આવે છે. તેઓએ સૌપ્રથમ મલ્ટી-પોર્ટ નેટવર્ક સ્વીચ ની વિભાવના આપીને ૭ (સાત) પોર્ટવાળી EtherSwitch નામે ઇથરનેટ નેટવર્ક સ્વીચ ૧૯૮૯મા બનાવી. કલ્પનાએ ઈથરચેનલ(EtherChannel) નામની ટેકનોલોજી પણ શોધી, આ ટેકનોલોજીથી અનેક સમાંતર લીંક ચલાવીને વધારાની બેન્ડ-વિથ પૂરી પડાય છે. ૧૯૯૪માં કલ્પના કંપનીને  સિસ્કો સિસ્ટમ્સ(Cisco Systems) દ્રારા હસ્તગત કરવામાં આવી. 

ભારતીય મૂળના વિનોદ ભાર્દ્વરાજ અને લેરી બ્લેર (Larry Blair) મળીને આ કંપનીની સહ સ્થાપના કરી હતી આ કંપનીનું નામ વિનોદની પત્નીના નામ પરથી આપ્યું.

શ્રેણી:કંપની
તલાશ (ચલચિત્ર)

***તલાશ*** એક ભારતીય રહસ્ય રોમાંચક ચલચિત્ર (સસ્પેંસ થ્રિલર ફિલ્મ) છે. જે રિમા કાગતી દ્વારા લખાયેલી અને નિર્દેશીત છે. ફિલ્મને  એક્સેલ એંટરટેનમેંટ અને આમિર ખાન પ્રોડક્શંસ મળીને નિર્મિત કરી છે.જેમાં આમિર ખાન,રાની મુખર્જી,કરીના કપૂર મુખ્ય ભૂમિકાઓ ભજવે છે.ફિલ્મનું સંગીત રામ સંપથ દ્વારા આપવામાં આવ્યું છે અને જાવેદ અખ્તરે ગીતોની રચના કરી છે.ફિલ્મનું મુખ્ય ચિત્રક્રરણ માર્ચ-નવેમ્બર ૨૦૧૧ ના દર્મ્યાન મુંબઈ,પૉંડિચેરી અને લંડન માં થયું છે.*તલાશ* ૧ જૂન ૨૦૧૨ ના રોજ રિલીઝ થવાની હતી પણ ૩૦ નવેમ્બર ૨૦૧૨ ના રોજ રિલીઝ થઈ.
## પાત્રો
* આમિર ખાન,
* રાની મુખર્જી
* કરીના કપૂર
*   સુબ્રત દત્તા
*   રાજ કુમાર યાદવ

## બાહ્ય કડીઓ
* *Talaash* at Desimartini 

* *Talaash* at Bollywoodhungama.com

*

શ્રેણી:હિન્દી ચલચિત્ર
પિત્તાશય

પ્રષ્ઠવંશી પ્રાણીઓમાં **પિત્તાશય** એ એક આંતરિક અંગ છે જે ચરબીના પાચનમાં મદદ કરે છે. આને અંગેજીમાં "ગૉલ બ્લેડર"  (gallbladder) કહે છે. 
ચરબીના પાચન સાથે સાથે પિત્તાશય યકૃત દ્વારા નિર્મિત "પિત્ત"ના સાંદ્ર સ્વરૂપે સંગ્રહે છે. માનવ શરીરમાંના પિત્તાશય સિવાય પણ માણસ સરળતાથી જીવતો રહી શકે છે. પિત્તાશય કઢાવવાની શસ્ત્રક્રિયાને કોલીસ્ટેક્ટોમી કહે છે.    

## માનવ શરીર રચના 
પિત્તાશય એક પોકળ અંગ છે જે યકૃત ની નીચે  આવેલું હોય છે.  વયસ્કોં મેં પૂર્ણ ખેંચાયેલી સ્થિતીમાં  તે લગભગ ૮ સે.મી. અને વ્યાસમાં  ૪ સે.મી. જેટલો મોટો હોય છે.  આના ત્રણ ભાગ હોય છે - બુધ્ન, કાયા વ કંઠ.  કંઠ પતળો થઈ  પિત્તાશય વાહિની મારફતે પિત્તીય વૃક્ષ સાથે જોડાય છે અને ફરી સામાન્ય યકૃત વાહિની સાથે  જોડાઈને  સામાન્ય પિત્તીય વાહિની બની જાય છે. તેના કંઠ આગળ એક વળ હોય છે જેને હાર્ટમેન્સ પાઉચ કહે છે. તેમાં પ્રાય પિત્તાશય કંકર  કે ગૉલસ્ટોન ફસાઈ જાય છે.

## સૂક્ષ્મદર્શી સંરચના 
પિત્તાશયની વિભિન્ન પડો આ પ્રકારે છે::
* પિત્તાશયમાં  સરળ સ્તંભીય ત્વચા ત્વચા કવચીય અસ્તર હોય છે જેમનામાં  "ખાંચા" હોય છે,  આ ખાંચા એસ્ચોફ઼ ના ખાંચા  કતરીકે ઓળખાય છે, આ ખાંચા અસ્તર ની અંદર  ખીચ્ચા જેમ હોય છે.
* ત્વચા કવચના પડની ઉપર સંયોજી પેશીજાળ (*લામિના પ્રોપ્રિયા*) હોય છે.
*સંયોજી પેશીઓની ઉપર  લીસી પેશીઓ (*મસ્કુલારિસ એક્સ્ટર્ના*) ની એક દીવાલ હોય છે  જે  પિત્તાશય  દ્વારા ઝરતા  પેપ્ટાઇડ હોર્મોન, કોલેસિસ્ટોકાઇનિન ની પ્રતિક્રિયા ને કારણે સંકોચાયેલી હોય છે.
* મૂળ આમાં સંયોજી પેશીઓ ને સેરોસા અને એડ્વેંટીશિયા થી જુદા પાડતો કોઈ  સબમ્યૂકોસા નથી હોતા, પણ સંક્રમણ થી બચાવ માટે માંસપેશીઓનું એક પાતળું  અસ્તર હોય છે.

## પિત્તાશયના કાર્યો 
જ્યારે  ચરબી યુક્ત ભોજન પાચન માર્ગ પ્રવેશ કરે છે ત્યારે કોલીસિસ્ટોકાઇનિન (CCK)નામનિ સ્ત્રાવ ઝરે છે.  આ સ્ત્રાવ પિત્તાશયને સક્રીય કરે છે.  વયસ્ક માણસ ના પિત્તાશયમાં લગભગ ૫૦ મિ.લી. પિત્ત હોય છે.  આ પિત્તને ખોરાક સાથે નાના આંતરડાના પ્રાથમિક ભાગ - ડ્યુઓડિનમમાં ખોરાક સાથે મુક્ત કરી દેવામાં  આવે છે.  

ખોરાક શરૂઆતમાં યકૃતમાંથી પસાર થાય છે ત્યારે તેમાં નિર્મિત પિત્ત અર્ધ પચેલા ચરબી ધરાવનારા ખોરાકને સરળ કે તરલ બનાવે છે. યકૃતમાંથી સ્ત્રવિત થય્લું પિત્ત કે જે પિત્તાશયમાં સંગ્રહાય છે તે ઝાડું હોય છે અને વધુ તીવ્રતા ધરાવે છે.  આ તીવ્રતા ચરબી યુક્ત ખોરાકને સંપૂર્ણ પણે પચાવવામાં મદદ કરે છે. 

૨૦૦૯માં એવું જણાવાયું હતું કે પિત્તાશય અમુક સ્વાદુપિંડીય સ્ત્રાવ જેમ કે ઈન્સ્યૂલિન આદિ ઉત્પનન કરી શકે છે.

## અન્ય પ્રાણીઓમાં
મોટેભાગે પૃષ્ઠવંશી પ્રાણીઓ પિત્તાશય ધરાવે છે , અને અપૃષ્ઠવંશી પ્રાણીઓ પિત્તાશય ધરાવતા નથી. વિવિધ પ્રજાતિઓ માં પિત્તાસનું સ્થાન આકાર આદિ ઘણી ભિન્ન હોય છે. દા.ત.  ઘણી પ્રજાતિમાં માનવ શરીરમાંથી કોથલીથી વિપરીત તે આંતરડાની દિવાલ પર નળીઓ સ્વરૂપે હોય છે   અમુક પ્રાણીઓ  (ઘોડો,  હરણ અને ઉંદર) ) અને અમુક પક્ષીઓ પણ પિત્તશય ધરાવતાં નથી .

## સંદર્ભ
## બાહ્ય કડીઓ
*માનવપાચન અવયવો અને પિત્તાશયનું ચિત્ર  – Human Anatomy Online, MyHealthScore.com.
*www.newchronicles.webs.com/f/gastrointestinalphysiology – Gastrointestinal Physiology Review.
એસી/ડીસી

એસી/ડીસી એક ઓસ્ટ્રેલિયન હાર્ડ રોક બેન્ડ, તેની રચના ભાઈઓ, માલ્કમ અને એંગસ યંગ,  દ્વારા 1973 માં કરવામાં આવી હતી.
આરમીન વન બ્યુરન

આરમીન વન બ્યુરન (જન્મ: ૨૫ ડિસેમ્બર ૧૯૭૬) એ એક ડચ ડીજે અને સંગીતકાર છે. તેને ડીજે મેગેઝીન દ્વારા પાંચ વખત દુનિયાના પ્રથમ ક્રમાંકિત ડીજે તરીકે જાહેર કરાયેલ છે.

શ્રેણી:૧૯૭૬માં જન્મ
શ્રેણી:જીવિત લોકો
અમદાવાદ કેન્ટોનમેન્ટ

**અમદાવાદ કેન્ટોનમેન્ટ**  ભારતના ગુજરાત રાજ્યમાં આવેલ અમદાવાદ શહેર સ્થિત એક કેન્ટોનમેન્ટ શહેર છે. તે એક લશ્કરી થાણું અને તેના નિવાસસ્થાન તરીકે કામ કરે છે. કેન્ટોનમેન્ટ તેના જળ પુરવઠો, વીજળી માટે જેવી આધારરૂપ વ્યવસ્થા પોતે જાળવે છે અને  તે અમદાવાદના નાગરિક વહીવટ અધિકારક્ષેત્રની બહાર છે. તે શાહીબાગ વિસ્તારમાં સ્થિત છે.

## ઇતિહાસ 
આ જગ્યાની પસંદગી સર જે. માલ્કમ દ્વારા ૧૮૩૦માં કરવામાં આવી હતી.૧૯૪૭ થી ભારતીય સેના તેનું નિયંત્રણ કરે છે. 

## વસતી 
૨૦૦૧ની ભારતની વસતી ગણતરી મુજબ,અમદાવાદ કેન્ટોનમેન્ટની વસતી ૧૪,૭૧૩ હતી. જેમાં પુરૂષોની વસ્તી ૬૦% અને સ્ત્રીઓની ૪૦% હતી. અમદાવાદ કેન્ટોનમેન્ટની સરેરાશ સાક્ષરતા ૮૧% છે, જે રાષ્ટ્રીય સરેરાશ ૫૯.૫% કરતા વધારે છે. ૧૨% વસતી ૬ વર્ષથી નીચેની વયના બાળકોની છે.

## સંદર્ભ
શ્રેણી:અમદાવાદ શહેરના વિસ્તારો
ડેઝા વુ

**ડેઝા વુ** અથવા **ડેજા વુ**. **Déjà vu** મુળ ફ્રેન્ચ શબ્દ છે. ડેઝા વુ એટલે **અગાઉથી જોયેલું**,આ એક માનસીક પ્રક્રિયા છે જેમા હાલમાં અનુભવાતી પરિસ્થિતિ કે અનુભવ પહેલા પણ ભુતકાળ થઈ ગયેલ અથવા અનુભવેલ હોવાની પ્રબળ સંવેદના થાય છે. જો કે આ વાસ્તવિક રીતે પહેલીજ વાર આપણી સમક્ષ આ દ્ર્શ્ય સર્જાતું હોય છે.
## વૈજ્ઞાનિક સ્પષ્ટતા
આપણા જીવનમાં જે ઘટના થતી હોય તે આપણા મગજનાં એક સુક્ષ્મ ભાગમાં સંગ્રહ થાય છે.જ્યારે પણ કોઇ નવીન પરિસ્થિતિ થાય છે ત્યારે નિકટવર્તી જગત ના અમુક ભાગો પ્રમાણે આપણા મગજમાં પહેલેથી જે સંગ્રહ થયેલ છવીઓ માંથી હાલની પરિસ્થિતિ મુજબ માનસીક દ્ર્શ્ય ઊભું કરે છે.આથી એવો ભાસ થાય છે કે **પહેલા પણ આ બધું થઈ ગયેલું છે** જ્યારે હકીક્તમાં એ પહેલીજ વાર થતું હોય છે. આ વિષય પર હાલમાં પણ સંશોધન ચાલી રહ્યું છે.
ઘણાં સંશોધકો આ પૂર્વજન્મની અનુભૂતિ સાથે પણ સાંક્ળે છે.
## બાહ્ય કડીઓ 
* Anne Cleary discussing a virtual reality investigation of deja vu
* http://www.sciencedirect.com/science/article/pii/S1053810012000049 Familiarity from the Configuration of Objects in 3-dimensional Space and Its Relation to Deja vu: A Virtual Reality Investigation]
* Deja Vu : Scientifically Explained | Medchrome
* Chronic déjà vu - quirks and quarks episode (mp3)
* A new theory that links déjà vu to Near-Death Experience &mdash; by Anthony Peake, 2006.
* The Skeptic's Dictionary
* How Déjà Vu Works &mdash; a Howstuffworks article
* Déjà Experience Research &mdash; a website dedicated to providing déjà experience information and research

શ્રેણી:મનોવિજ્ઞાન
લાઇફ ઓફ પાઇ

**લાઈફ ઓફ પાઈ **  એ અમેરિકાની સાહસિક નાટકીય ચલચિત્ર છે.તે યાન્ન માર્ટેલની નવલકથા **લાઈફ ઓફ પાઈ** પર આધારિત છે.લાઈફ ઓફ પાઈ  ઓસ્કાર વિજેતા નિર્દેશક  એંગ લી દ્વારા બનાવવામાં આવી છે.
આ ચલચિત્ર માં પિસીન મોલીટર પટેલ '**પાઈ પટેલ**' નામના યુવાનની રીચાર્ડ પાર્કર નામના વાઘ સાથેની પ્રશાંત મહાસાગર માં ૨૨૭ દિવસની રોમાંચક સફર દર્શાવાઈ છે.

## પાત્રો
* સુરજ શર્મા 
* ઈરફાન ખાન
* આદિલ હુસૈન
* ગેરાર્ડ ડેપેર્ડીઓ
* રફે સ્પાલ

શ્રેણી:અંગ્રેજી ચલચિત્ર
## બાહ્ય કડીઓ
*
એલ્યુમિનિયમ

[250px|thumb|right|[આવર્ત કોષ્ટકમાં એલ્યુમિનિયમ]]
**એલ્યુમિનિયમ** કે **સ્ફટ્યાતુ** એ બોરોન નામના રાસાયણીક જૂથની એક ચળકતી સફેદ ધાતુ છે. તેની સંજ્ઞા **Al** છે, અને તેનો અણુ ક્રમાંક ૧૩ છે. સામાન્ય સંજોગોમાં તે પાણીમાં અદ્રાવ્ય છે.

ઓક્સીજન અને સિલિકોન પછી એલ્યુમિનિયમ પૃથ્વી પર સૌથી વિપુલ પ્રમાણમાં ઉપલબ્ધ રાસાયણિક તત્વ છે. પૃથ્વીના ઘન ભાગનો ૮% આ ધાતુનો બનેલો છે. એલ્યુમિનિયમ ધાતુ તેના મુક્ત સ્વરૂપે રાસાયણીક દૃષ્ટિએ અત્યંત સંવેદનશીલ છે આથી તે મુક્ત સ્વરૂપે મળતી નથી પણ તે લગભગ ૨૭૦ જેટલા ખનિજોમાં મળી આવે છે. એલ્યુમિનિયમની પ્રમુખ ખનિજ બોક્સાઇટ છે.

ખૂબ અલ્પ ઘનતા એ એલ્યુમિનિયમનું વિશિષ્ટ લક્ષણ છે. પરોક્ષીકરણના ગુણધર્મને કારણે એલ્યુમિનિયમને કાટ લાગતો નથી. એલ્યુમિનિયમ અને તેની મિશ્ર ધાતુઓમાંથી બનેલ માળખાકીય ભાગો હવાઈ ઉદ્યોગ અને અન્ય વાહન વ્યવહાર ઉદ્યોગમાં અને અન્ય માળખાકીય ભાગોના નિર્માણઉદ્યોગમાં મહત્ત્વપૂર્ણ છે. વજનના અનુમાપનની દૃષ્ટિએ એલ્યુમિનિયમના સલ્ફેટ અને ઓક્સાઈડ સૌથી ઉપયોગી સંયોજનો છે.

એલ્યુમિનિયમના ક્ષારોની વાતાવરણમાં બહુ ઉપલબ્ધતા હોવા છતાં કોઈ પણ જીવ તેને ગ્રહણ કરતો હોય તેવું જણાયું નથી. આ ધાતુની વિશ્વમાં ફેલાવાને કરણે મોટાભાગના જીવો આના પ્રત્યે અસંવેદનશીલ હોય છે. એલ્યુમિનિયમ સંયોજનોની બહુ ઉપલબ્ધતા, શક્ય જૈવિક ઉપયોગિતા, ઉપયોગી કે વિપરિત, ને કારણે તેના ઉપયોગના અભ્યાસમાં વિહરમાન રસ રહ્યો છે.

## સંદર્ભ
﻿

શ્રેણી:રાસાયણિક તત્વો
ડાર્ટ (પ્રોગ્રામિંગ ભાષા)

**ડાર્ટ** (મૂળ,**ડેશ**) એક  ઓપન સોર્સ ગૂગલ દ્વારા વિકસવવામાં આવેલી વેબ પ્રોગ્રામિંગ  ભાષા છે.૨૦૧૧ ઑક્ટોબર ૧0-1૨,આર્હસમાં યોજાયેલ GOTO conference માં તેને જાહેર કરવામાં આવી હતી.ડાર્ટનો હેતુ  "ઓપન વેબ પ્લેટફોર્મ પર વેબ વિકાસ માટે લોકભાષા તરીકે જાવાસ્ક્રિપ્ટ    નું સ્થાન લેવાનો હતો.ડાર્ટ જાવાસ્ક્રિપ્ટની મર્યાદાઓને ઉકેલવાની સાથે વધુ સારી સુરક્ષા સુવિધાઓ અને સારી કામગીરી આપે છે.
ગૂગલ પણ ડાર્ટને વધુ જટિલ અને સંપૂર્ણ લક્ષણોવાળી ક્લાઈન્ટ તરફી વેબ એપ્લિકેશન્સ બનાવવામાં મદદ કરે છે.

## સંદર્ભો
;નોંધો

શ્રેણી:પ્રોગ્રામિંગ ભાષા
શ્રેણી:કમ્પ્યુટર વિજ્ઞાન
ગવર્મેન્ટ એન્જિનીયરીંગ કોલેજ, ગાંધીનગર

**ગવર્મેન્ટ એન્જીનીયરીંગ કોલેજ, ગાંધીનગર**ની સ્થાપના એન્જીનીયરીંગ અને તકનીકી જ્ઞાનના વિતરણ માટે ૨૦૦૪ માં કરવામાં આવી.

## સામાન્ય માહિતી
આ સંસ્થા ઓલ ઇન્ડિયા કાઉન્સિલ ઓફ ટેકનિકલ એજ્યુકેશન (AICTE), નવી દિલ્હી અને ઇન્સ્ટિટ્યુટ ઓફ એન્જનિયર્સ (ભારત) દ્વારા પ્રમાણિત કરવામાં આવેલ છે. આ કોલેજ ટેકનિકલ શિક્ષણ, ગુજરાત રાજ્ય, ગાંધીનગર નિયામક દ્વારા સંચાલિત થાય છે અને ગુજરાત ટેકનોલોજીકલ યુનિવર્સિટી (GTU) સાથે જોડાયેલી છે. નવેમ્બર ૨૦૦૭ માં આ સંસ્થા ને તેના નવા સંકુલ સેકટર-૨૮, GEB ની પાસે પુનઃસ્થાપિત કરવામા આવી અને તેનું ઉદ્ઘાટન શ્રીમતી આનંદીબેન પટેલ દ્વારા કરવામા આવ્યું, જે તે સમયે ઉચ્ચ અને ટેકનિકલ શિક્ષણ પ્રધાન નો હોદો ધરાવતા હતા. આ સંસ્થાન ૩૩ એકર માં પથરાયેલ છે. આ કોલેજ જુનું સરકારી માળખું ધરાવે છે.

## સંદર્ભો
## બાહ્યકડીઓ
* 

શ્રેણી:ગાંધીનગર
શ્રેણી:ઈજનેરી કૉલેજ
સેપ્ટ યુનિવર્સિટી

**સેન્ટર ફોર એન્વાયર્નમેન્ટ પ્લાનિંગ અને ટેકનોલોજી યુનિવર્સીટી** (** સેપ્ટ યુનિવર્સીટી**) એ એક ભારત દેશના ગુજરાત રાજ્યના અમદાવાદ શહેરમાં આવેલી શૈક્ષણિક સંસ્થા છે, જે માનવસમાજના કુદરતી અને વિકસિત પર્યાવરણ અને સબંધિત વિષયોમાં સ્નાતક અને અનુસ્નાતક કક્ષાના અભ્યાસક્રમો પ્રસ્તુત કરે છે.

## ઇતિહાસ
અમદાવાદની અગ્રણી સંસ્થા, અમદાવાદ એજ્યુકેશન સોસાયટી (એઈએસ) એ ૧૯૬૨માં સ્થાપત્યકળા માટેની વિદ્યાલયની શરૂઆત કરી. આયોજનકળા માટેના વિદ્યાલયની શરૂઆત ૧૯૭૨માં ભારત સરકારના માનવ સંસાધન મંત્રાલય તથા ગુજરાત અને ફોર્ડ ફાઉન્ડેશનના આર્થિક સહયોગથી શરુ કરવામાં આવી. વિજ્ઞાન અને તકનીકી માટેના વિદ્યાલય અને ઈન્ટીરીયર ડીઝાઈન માટેના વિદ્યાલયની સ્થાપના અનુક્રમે ઈ.સ.૧૯૮૨ અને ઈ.સ. ૧૯૯૧ ગુજરાત સરકારની આર્થિક સહાય થી કરવામાં આવી.રાજ્ય સરકાર સ્થાપત્યકળાના વિદ્યાલય ને પણ આર્થિક મદદ કરે છે. શરુઆતમાં સેપ્ટ યુનિવર્સીટી અમદાવાદ એજ્યુકેશન સોસાયટી (એઈએસ) દ્વારા ચલાવવામાં આવતી. ઈ.સ. ૧૯૯૪માં, અલગ વર્ગ સેપ્ટ સમાજનું નિર્માણ થયું. સેપ્ટની નોંધણી સામાજિક અને જાહેર ધર્માદા ટ્રસ્ટ તરીકે થયેલી છે. શરુઆતથી જ સેપ્ટ યુનિવર્સીટી સ્વયંસંચાલીત શૈક્ષણિક સંસ્થા તરીકે કાર્યરત છે. જે મુક્તપણે પોતાના શૈક્ષણિક કાર્યક્રમો ઘડી શકે છે અને ગુજરાત સરકાર અને ઓલ ઇન્ડિયા કાઉન્સિલ ઓફ ટેકનીકલ એજ્યુકેશન (AICTE) દ્વારા માન્યતા પ્રાપ્ત કરેલા કાર્યક્રમોના અંતે પદવી ધારકોને પુરસ્કારીત કરી શકે છે. ઈ.સ. ૨૦૦૨ થી ઈ.સ. ૨૦૦૫ સુધી સેપ્ટ યુનિવર્સીટી પાટણ ખાતે આવેલ હેમચંદ્રાચાર્ય ઉત્તર ગુજરાત યુનિવર્સિટી સાથે જોડાયેલી હતી.

## અભ્યાસક્રમો
* સ્થાપત્યકલાની વિદ્યાશાખા 
* જાહેર આયોજન અને નીતિ માટેની વિદ્યાશાખા 
* ડિઝાઈન માટેની વિદ્યાશાખા
* તકનીકી વિદ્યાશાખા 
* તકનીકી પ્રબંધન વિદ્યાશાખા 
* કળા અને માનવજાતિ સબંધી વિદ્યાશાખા 

## બાહ્ય કડીઓ
* સ્થાપત્યકલા વિદ્યાશાખાનો અભ્યાસક્રમ 

શ્રેણી:અમદાવાદમાં આવેલી શૈક્ષણિક સંસ્થાઓ
શ્રેણી:ગુજરાતમાં આવેલી મહત્વની શૈક્ષણિક સંસ્થાઓ
શ્રેણી:અમદાવાદ
કુમારપાળ

**કુમારપાળ** (શાસન કાળ: ઇસ ૧૧૪૩- ઇસ ૧૧૭૨), ત્રિભુવનપાળ સોલંકીના પુત્ર અને અણહિલવાડ પાટણ, ગુજરાતના સોલંકી વંશના પ્રખ્યાત રાજા હતા.

તેમનો જન્મ દધિસ્થલીમાં (હવે દેથલી, સિદ્ધપુર) વિક્રમ સંવત ૧૧૪૯માં થયો હતો. તેમનાં શાસન દરમિયાન ગુજરાતમાં જૈન ધર્મનો ફેલાવો થયો અને જૈન ધર્મ મહત્વનો બન્યો હતો.

કુમારપાળે પોતાના શિલાલેખોમાં મુખ્યત્વે ભગવાન શિવનું આહવાન કરેલ છે અને તેના શિલાલેખોમાં કોઈ જૈન તીર્થંકર અથવા જૈન દેવતાનો ઉલ્લેખ નથી. મુખ્ય વેરાવળ શિલાલેખ તેમને મહેશ્વર-નૃપ-અગ્રણી (શિવજીના આગેવાન તરીકેનો રાજા) કહે છે, જૈન ગ્રંથો પણ જણાવે છે કે તેઓ (સોમેશ્વર, શિવ)ની પૂજા કરતા હતા. એક શિલાલેખ મુજબ તેમણે ઘણા હિંદુ મંદિરો, સ્નાનઘાટ અને યાત્રાળુઓની સુવિધાઓ સાથે અદભૂત સોમનાથ-પાટણ તીર્થ સ્થળનું પુનઃનિર્માણ કર્યું, આ રીતે ગઝનીના મહેમુદ દ્વારા આક્રમણ અને વિનાશ બાદ તેમના પૂર્વજ ભીમદેવ પહેલા દ્વારા ફરીથી બાંધવામાં આવેલ સોમનાથ મંદિરનું કુમારપાળે વિસ્તરણ કર્યું. શિલાલેખો સૂચવે છે કે તેઓ હિંદુ હતા અને વૈદિક વિધિઓમાં ભાગ લીધો હતા, છેલ્લા જાણીતા શિલાલેખો સુધી તેઓ હિન્દુ હતા. જ્યારે તેમના સમકાલીન કેટલાક પુસ્તકોમાં લેખક દ્વારા તેમના જૈન હોવાનો ઉલ્લેખ કરે છે.

"કલિ કાલ સર્વજ્ઞ" હેમચંદ્રાચાર્યના પ્રભાવ હેઠળ કુમારપાળે તેના રાજ્યમાં બધાં જ પ્રકારની જીવહત્યા પર પ્રતિબંધ મૂક્યો અને અહિંસાના પાયાથી બનેલા રાજ્યની સ્થાપના કરી. કુમારપાળે પોતાના શાસન દરમિયાન અનેક યુદ્ધોમાં સફળતાપૂર્વક ભાગ લીધો. ગુરૂની સલાહથી તેણે સોમનાથના મંદિરનો જીર્ણોદ્ધાર કર્યો હતો. તેમણે ઘણાં જૈન મંદિરો પણ બંધાવ્યા. જેમાં તારંગા અને ગિરનારના મંદિરોનો સમાવેશ થાય છે. તેમણે પાલી, રાજસ્થાનમાં સોમનાથનું મંદિર પણ બંધાવેલું. ખંભાતનો ચતુર અને સાહસિહ વેપારી ઉદયન મહેતા તેમનો મંત્રી હતો જેણે કુમારપાળના કાકા સિદ્ધરાજ જયસિંહના મૃત્યુ પછી તેમને ગાદી પર લાવવામાં ફાળો આપેલો. સિદ્ધરાજ જયસિંહને કુમારપાળ ગમતા નહોતા તેથી તેમણે કુમારપાળ ગાદી પર ન આવે તે માટેના પ્રયત્નો કરેલા, જેમાં કુમારપાળની હત્યાના પ્રયત્નોનો પણ સમાવેશ થતો હતો. કુમારપાળને ગુર્જરેશ્વર પણ કહેવામાં આવતા હતા. કુમારપાળનો શાસનકાળ ગુજરાતનો સુવર્ણ યુગ કહેવાય છે જે દરમિયાન વેપાર, સંસ્કૃતિ, સાહિત્ય અને અન્ય કળાઓ ખીલી ઉઠી હતી. તેમનું મૃત્યુ તેમના ગુરૂ હેમચંદ્રાચાર્યના મૃત્યુના ૬ મહિના પછી સંવત ૧૨૩૦માં ૮૦ વર્ષની ઉંમરે થયું.

કુમારપાળના લગ્ન ભોપાલદેવી સાથે થયેલા.

## નિર્માણ
વડનગર શિલાલેખ (ઇ.સ.૧૧૫૨)માં ઉલ્લેખ કરવામાં આવ્યો છે કે કુમારપાળે વડનગરનો કિલ્લો બાંધ્યો હતો. "જગડુચરિતા"માં ઉલ્લેખ કરવામાં આવ્યો છે કે તેમણે ભાદ્રવતી (ભદ્રેસર) ખાતે એક ટાંકી બાંધવાનો આદેશ આપ્યો હતો. તેમણે રાજસ્થાનના પાલીમાં પણ સોમનાથ મંદિરનું નિર્માણ કર્યું હતું. 

તેમણે પ્રભાસ પાટણમાં પાર્શ્વનાથને સમર્પિત ૨૪ *દેવકુલિકા* (મંદિર) ધરાવતા કુમારવિહારનું નિર્માણ કર્યું હતું. કુપારપાળે તેમના પિતા ત્રિભુવનપાળની સ્મૃતિમાં પ્રભાસ પાટણ ખાતે નેમિનાથને સમર્પિત ૭૨ *દેવકુલિકા* (મંદિર) ધરાવતા ત્રિવિહાર અને ત્રિભુવન-વિહાર (ઈ.સ.૧૧૬૦)નું નિર્માણ કર્યું હતું. કુમારપાળ દ્વારા બાંધવામાં આવેલું તારંગાનું વિશાળ અજિતનાથ મંદિર હજુ પણ ટકી રહેલું છે, જ્યારે તેમના મોટાભાગના મંદિરો હવે અસ્તિત્વમાં નથી.

## આ પણ જુઓ 
* સોલંકી વંશ

## સંદર્ભ
શ્રેણી:સોલંકી વંશ
શ્રેણી:ગુજરાતનો ઇતિહાસ
શ્રેણી:જૈન રાજાઓ
અશ્વિની ભટ્ટ

thumb|અશ્વિની ભટ્ટ, ૨૦૧૨, અમદાવાદ.
**અશ્વિની ભટ્ટ** (૨૨ જુલાઇ,  ૧૯૩૬

## જીવન 
તેમનો જન્મ શિક્ષણશાસ્ત્રી હરપ્રસાદ ભટ્ટ અને શારદાબેન ભટ્ટને ત્યાં ૨૨ જુલાઇ, ૧૯૩૬ના રોજ અમદાવાદ ખાતે થયો હતો.

તેઓ થોડો સમય નર્મદા બચાઓ આંદોલન સાથે પણ જોડાયેલા હતા.

## સર્જન 
અશ્વિની ભટ્ટે ૧૨ નવલકથાઓ અને ૩ નવલિકાઓ લખેલી છે. તેમણે એલિસ્ટર મેકલિન અને જેમ્સ હેડલી ચેઇઝનાં સંખ્યાબંધ પુસ્તકોના ગુજરાતીમાં અનુવાદ કર્યા છે. તેમણે લેરી કોલિન્સ અને ડોમિનિક લેપાયરના *ફ્રીડમ એટ મિડનાઇટ* પુસ્તકનો ગુજરાતીમાં *અરધી રાતે આઝાદી* નામે અનુવાદ કર્યો છે, જેની ઘણી પ્રસંશા થઇ છે.

નવલકથાઓ લખવાની સાથે તેઓ રંગભૂમિ સાથે સંકળાયેલા હતા. તેમની *કટિબંધ* નવલકથા ટીવી ધારાવાહિક રૂપે પ્રસારિત થઇ હતી.

### નવલકથા 
### લઘુનવલ
### અનુવાદ
### અન્ય
## સંદર્ભ
## બાહ્ય કડીઓ
* 
* ચિરાગ ઠક્કરના લેખોનો સમૂહ
* બિરેન કોઠારી દ્વારા શ્રધ્ધાંજલી
* ઉર્વિશ કોઠારીનાં લેખોનો સમૂહ

શ્રેણી:ગુજરાતી સાહિત્યકાર
શ્રેણી:ગુજરાતી વ્યક્તિત્વ
શ્રેણી:૨૦૧૨માં મૃત્યુ
શ્રેણી:૧૯૩૬માં જન્મ
સરદાર પટેલ સ્મારક ભવન

**સરદાર પટેલ સ્મારક ભવન** એક સંગ્રહાલય અને પ્રદર્શન કેન્દ્ર છે જે ભારતીય સ્વતંત્રતા કાર્યકર અને રાજકીય નેતા સરદાર વલ્લભભાઈ પટેલ માટે સમર્પિત છે. તે મોતી શાહી મહેલ, શાહીબાગ, અમદાવાદ, ગુજરાત માં સ્થિત થયેલ છે.આ મોતી શાહી મહેલ સરદાર ઓપન ગાર્ડન દ્વારા ઘેરાયેલ છે. સરદાર ઓપન એર થીયેટરમાં પ્રસંગે બગીચામાં ડોક્યુમેન્ટરી ફિલ્મો બતાવવામાં આવે છે. ત્યાં મહેલની સામે સરદાર વલ્લભભાઈ પટેલની એક પ્રતિમા છે.

## ઇતિહાસ
'મોતી શાહી મહેલ' અમદાવાદ શહેરમાં મુઘલ સમ્રાટ શાહજહાં દ્વારા ૧૬૧૮ અને ૧૬૨૨ ની વચ્ચે બાંધવામાં આવ્યો હતો.તે સમયે તેઓ ગુજરાતના ગવર્નર હતા જે મુઘલ સામ્રાજ્યનો એક ભાગ હતો. જ્યારે અમદાવાદની એક છાવણી તરીકે ઓગણીસમી સદીના મધ્યમાં સ્થાપના થઇ હતી ત્યારે આ મહેલને પાછળથી બ્રિટીશ રાજના નિયંત્રણ હેઠળ પસાર કરવામાં આવ્યો હતો. મહાન બંગાળી કવિ લેખક અને ફિલસૂફ રવિન્દ્રનાથ ટાગોર ૧૮૭૮માં મહેલમાં ૬ માસ સુધી અધ્યયન, લેખન, શયન માટે રોકાયા હતા ત્યારે તેઓ સત્તર વર્ષના હતા. આજે પણ ખંડ 'ટાગોર સ્મૃતિ ખંડ' તરીકે જાળવી રાખવામાં આવ્યો છે. ભારતીય સ્વતંત્રતા પછી, ૧૯૬૦ થી ૧૯૭૮ સુધી, આ મહેલ ગુજરાત ગવર્નરનું સત્તાવાર નિવાસસ્થાન એટલે કે **રાજ ભવન** હતો.

## પટેલ સ્મારક

SardarStatue.jpg|સ્મારક ભવનની બહાર વલ્લભભાઈ પટેલની પ્રતિમા|thumb
Patelcoat.jpg|પટેલનો કોટ|thumb
Pateleffects2.jpg|વલ્લભભાઇ પટેલની વ્યક્તિગત વસ્તુઓ|thumb

વલ્લભભાઈ પટેલનો જન્મ ૩૧ ઓક્ટોબર ૧૮૭૫ના રોજ નડીઆદ, ગુજરાતમાં થયો હતો. ૭૫ વર્ષની ઉંમરે તેઓ ૧૫ ડિસેમ્બર ૧૯૫૦ના રોજ બોમ્બે (અત્યારે મુંબઈ)માં મૃત્યુ પામ્યા હતા. આ મેમોરિયલ સૌથી નીચેના માળ પર સ્થિત થયેલ છે, જે મધ્ય હોલ અને ચાર નિકટની રૂમને આવરી લે છે. કેન્દ્રિય હોલમાં પટેલ, તેના કુટુંબ, મિત્રો અને ભારતીય સ્વતંત્રતા સંઘર્ષ સમયના સાથીદારો દર્શાવતા ચિત્રો છે.તેઓ કાલક્રમિક ક્રમમાં અને તેમના સાથીઓ અને પ્રશંસકો દ્વારા તેમના જીવનના ગાળાઓ, અને અવતરણચિહ્નોની જીવનચરિત્રાત્મક વર્ણનો સાથે છે.એક રૂમ પટેલના ખાસ તબક્કાના કામ માટે સમર્પિત છે. જેમ કે, ૧૯૩૦ માં તેમનો મોહનદાસ ગાંધી સાથે ભાઈચારો, તેમની યુવાની, શિક્ષણ અને કાનૂની કારકિર્દી અને ભારતમાં રજવાડી રાજ્યોને સંકલિત કરવામાં તેમનું યોગદાન. આ મહેલના મુખ્ય પ્રવેશદ્વારની જમણી બાજુની રૂમમાં ખાદી કુર્તા, જેકેટ અને ધોતી, તેમના બૂટ, ચંપલ તેમની યુવાનીના દિવસ અને યુરોપીય શૈલી કપડાં પ્રદર્શિત થયેલ છે.

## સરદાર સરોવર અને ગાંધી રૂમ
મુખ્ય રૂમ અને ગ્રાઉન્ડ ફ્લોર પર પેટા-હોલ રૂમ સરદાર સરોવર યોજના (આ યોજના સરદાર સરોવર બંધને આધારિત છે) માટે સમર્પિત છે. આ રૂમ ચિત્રો, ગ્રાફિક્સ, પુસ્તકો, આંકડા અને આ પ્રોજેક્ટ પર અન્ય જાણકારી સમાવે છે. આ જાણ્રકારી યોજનાની શરૂઆત, ટેકનિકલ માહિતીઓ, બાંધકામ અને હાજર કામગીરી ને દર્શાવે છે.

સરદાર સરોવર રૂમની સાથે જોડાયેલ રૂમ મોહનદાસ ગાંધીનું જીવન અને કાર્યો દર્શાવે છે. એમાં પોર્ટ્રેઇટ, ચિત્રો, ક્વોટ્સ, નિષ્ફળતા, મૂર્તિયો અને પુસ્તકોનો સમાવેશ થાય છે. ગાંધીજી  અને સરદાર વલ્લભભાઈ પટેલની વ્યક્તિગત મિત્રતા અને ભાગીદારી આ સમગ્ર સ્મારકની એક મહત્વપૂર્ણ અને પુનરાવર્તી થીમ છે.

## ટાગોર સ્મારક
આ મહેલમાં પ્રથમ માળ પર જમણી બાજુ જ્યાં રવિન્દ્રનાથ ટાગોર મહેલ ખાતે તેમના સમય દરમિયાન રહ્યા હતા તે રૂમ છે. ત્યાં અનેક પોર્ટ્રેઇટ, ચિત્રો અને પ્રદર્શન પર જાણકારી છે અને મુખ્ય ઓરડામાં ટાગોરની મોટી પ્રતિમા તેમની યાદગીરી અને યોગદાન જીવંત રાખવા માટે ચિત્રો દર્શાવ્યા છે.

## આ પણ જુઓ 
* સરદાર વલ્લભભાઈ પટેલ
* બારડોલી સત્યાગ્રહ
* સરદાર પટેલ રાષ્ટ્રીય મ્યુઝિયમ, બારડોલી
* સરદાર સરોવર ડેમ

શ્રેણી:અમદાવાદ શહેરનાં સ્થાપત્યો
શ્રેણી:અમદાવાદનાં જોવાલાયક સ્થળો
ડેન્ગ્યુ

**ડેન્ગ્યુ** એ તાવનો એક પ્રકાર છે. જે ડેન્ગ્યુ વાયરસના કારણે થાય છે. તેના લક્ષણોમાં તાવ, માથાનો દુખાવો, સ્નાયુ અને સાંધામાં દુખાવો, અને ત્વચા પર ઓરી જેવી ફોલ્લીઓનો સમાવેશ થાય છે. એક નાના પ્રમાણના કિસ્સાઓમાં આ રોગ જીવન માટે જોખમી ડેન્ગ્યુ તાવમાં વિકસે છે, પરિણામે રક્તસ્રાવ થાય છે, જેથી લોહીના નીચા સ્તરની પ્લેટ અને રક્ત પ્લાઝ્મા લિકેજ, અથવા ડેન્ગ્યુનો આંચકો આવે છે અને નીચું રક્ત દબાણ થાય છે.

ડેન્ગ્યુ તાવ, મચ્છરની ઘણી પ્રજાતિઓ દ્વારા ફેલાય છે. ડેન્ગ્યુ ના વાઇરસ ચાર પ્રકાર ના હોય છે, જેમાં આજીવન રોગ, ચેપી રોગ, ટૂંકા ગાળા માટે છે. એક અલગ પ્રકાર છે જેમાં અનુગામી ચેપ ગંભીર ગૂંચવણોનું જોખમ વધારે છે. ડેન્ગ્યુ માટે કોઈ રસી ઉપલબ્ધ નથી. ડેન્ગ્યુનો રોગ ના થાય એના માટે મચ્છરોથી બચવું જોઈએ અને મચ્છરોને ઓછા કરવા જોઈએ.

## સંદર્ભ 
શ્રેણી:રોગ
કેશુભાઈ પટેલ

**કેશુભાઈ પટેલ** (૨૪ જુલાઇ, ૧૯૨૮ - ૨૯ ઓક્ટોબર ૨૦૨૦) ભારતીય રાજકારણી હતા. તેઓ ગુજરાતના મુખ્યપ્રધાન તરીકે બે વખત, માર્ચ ૧૯૯૫ થી ઓક્ટોબર ૧૯૯૫ અને માર્ચ ૧૯૯૮ થી ઓક્ટોબર ૨૦૦૧ સુધી પદ પર રહ્યા હતા.

## કારકિર્દી 
તેઓ રાજ્યમાં ભારતીય જનતા પાર્ટીના વરિષ્ઠ નેતા હતા. ૨ ઓક્ટોબર ૨૦૦૧ના રોજ તેમણે મુખ્ય મંત્રી પદ પરથી ખરાબ તબિયતને કારણે રાજીનામું આપ્યું. સત્તાનો દૂરઉપયોગ, ભષ્ટાચાર, ખરાબ વહીવટ તેમજ ઉપ-ચૂંટણીઓમાં પક્ષની હાર તેમજ ૨૦૦૧ના ગુજરાત ધરતીકંપમાં રાહતના નાણાંનો દૂરઉપયોગ જેવા કારણોને લીધે ભારતીય જનતા પાર્ટીએ નરેન્દ્ર મોદીને મુખ્ય મંત્રી બનાવ્યા. ૨૦૦૨ની ચૂંટણીઓમાં કેશુભાઇએ ઉમેદવારી ન કરી. ૨૦૦૨માં તેઓ રાજ્ય સભાના સભ્ય તરીકે બિનહરીફ ચૂંટાયા હતા. ૨૦૦૭ની રાજ્ય ચૂંટણી સમયે તેમણે તેમના જુથને પોતાના માટે મત આપવાની અરજી કરી હતી, પરંતુ આશ્ચયજનક રીતે નરેન્દ્ર મોદી સરળતાથી ચૂંટણીમાં જીત્યા.

### ગુજરાત પરિવર્તન પાર્ટી 
૪ ઓગસ્ટ ૨૦૧૨ના રોજ તેમણે ગુજરાત વિધાનસભાની ચૂંટ્ણી માટે *ગુજરાત પરિવર્તન પાર્ટી* નામે એક નવો રાજકીય પક્ષ સ્થાપ્યો અને ભાજપમાંથી રાજીનામું આપ્યું. જાન્યુઆરી ૨૦૧૪માં તેમણે ગુજરાત પરિવર્તન પાર્ટીના પ્રમુખપદેથી રાજીનામું આપ્યું અને ત્યાર પછી ૧૩ ફેબ્રુઆરી ૨૦૧૪ના રોજ ખરાબ તબિયતને કારણે ગુજરાત વિધાન સભાના સભ્યપદેથી પણ રાજીનામું આપ્યું. ૨૪ ફેબ્રુઆરી ૨૦૧૪ના રોજ ગુજરાત પરિવર્તન પાર્ટીનું ભાજપમાં વિલિનીકરણ થયું.

## અંગત જીવન 
૨૧ સપ્ટેમ્બર ૨૦૦૬ના રોજ કેશુભાઈના પત્ની લીલાબહેન પટેલ અમદાવાદ ખાતેના તેમના ઘરમાં આગ ફાટી નીકળ્યા બાદ મૃત્યુ પામ્યા હતા.

૨૯ ઓક્ટોબર ૨૦૨૦ના રોજ તેમનું અવસાન થયું હતું.

૨૬ જાન્યુઆરી ૨૦૨૧ના રોજ તેમને ભારત સરકાર તરફથી પદ્મભૂષણ પુરસ્કાર (મરણોત્તર) એનાયત કરાયો હતો.

## સંદર્ભ
## બાહ્ય કડીઓ
* Profile on Rajya Sabha website 
* Government of Gujarat 

શ્રેણી:ગુજરાતના મુખ્યમંત્રી
શ્રેણી:રાજનેતા
શ્રેણી:ગુજરાતી વ્યક્તિત્વ
શ્રેણી:પદ્મભૂષણ પુરસ્કાર વિજેતા
શ્રેણી:૨૦૨૦માં મૃત્યુ
શ્રેણી:૧૯૨૮માં જન્મ
શ્રેણી:ગુજરાત રાજ્યના સાંસદ
રજનીકાંત

**રજનીકાંત** (12 ડિસેમ્બર 1950, જન્મ શિવાજી રાવ ગાયકવડ તરીકે) એ એક ભારતીય ફિલ્મ અભિનેતા, મીડિયા વ્યક્તિત્વ અને સાંસ્કૃતિક ચિહ્ન છે..
## વિગત
તેઓ અભિનેતા તરીકે રાષ્ટ્રીય ફિલ્મ પુરસ્કાર વિજેતા તમિલ ફિલ્મ **અપૂર્વ રાગાંગલ (૧૯૭૫)** (કે બાલાચંદર દ્વારા નિર્દેશિત)માં પ્રથમ પ્રવેશ કર્યો.રજનીકાંતએ ભારતના વિવિધ ફિલ્મ ઉદ્યોગોમાં  ૧૫૦ થી વધુ ફિલ્મોમાં કામ કર્યું છે.તેમણે '૪ શ્રેષ્ઠ અભિનેતા એવોર્ડ' ,'૨ શ્રેષ્ઠ અભિનેતા માટે ખાસ એવોર્ડ' અને 'ફિલ્મફેર શ્રેષ્ઠ અભિનેતા પુરસ્કાર'  જીત્યા છે.તેમને ૨૦૦૦માં પદ્મભૂષણ, ભારતના ત્રીજા સર્વોચ્ચ નાગરિક સન્માનથી  નવાજ્યા હતા.અભિનય ઉપરાંત રજનીકાંતએ એક નિર્માતા અને કથાલેખક તરીકે કામ કર્યું છે.

## સંદર્ભો
;નોંધો

શ્રેણી:વ્યક્તિત્વ
શ્રેણી:ભારતીય ફિલ્મ અભિનેતાઓ
શ્રેણી:બોલીવુડ
શ્રેણી:પદ્મભૂષણ પુરસ્કાર વિજેતા
શ્રેણી:૧૯૫૦માં જન્મ
શ્રેણી:દાદાસાહેબ ફાળકે પુરસ્કાર વિજેતા
દેવચડી (તા. ગોંડલ)

**દેવચડી (તા. ગોંડલ)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા ગોંડલ તાલુકામાં આવેલું એક  ગામ છે. દેરડી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 

શ્રેણી:ગોંડલ તાલુકો